

ZADÁVANIE NADLIMITNEJ ZÁKAZKY reverznou VerejnOU súťažOU

**podľa § 66 ods. 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

SÚŤAŽNÉ PODKLADY

POSKYTNUTIE SLUŽBY

PREDMET ZÁKAZKY:

**„Revízie elektrických zariadení“**

08/2021

**Obsah súťažných podkladov**

[A.1 POKYNY PRE UCHÁDZAČOV](#_Toc461981347)

[Časť I.](#_Toc461981348)

[Všeobecné informácie](#_Toc461981349)

[1 Identifikácia verejného obstarávateľa](#_Toc461981350)

[2 Predmet zákazky](#_Toc461981351)

[3 Rozdelenie predmetu zákazky](#_Toc461981352)

[4 Variantné riešenie](#_Toc461981353)

[5 Miesto a termín plnenia predmetu zákazky](#_Toc461981354)

[6 Zdroj finančných prostriedkov](#_Toc461981355)

[7 Typ zmluvy](#_Toc461981356)

[8 Lehota viazanosti ponuky](#_Toc461981357)

[Časť II.](#_Toc461981358)

[Komunikácia a vysvetľovanie](#_Toc461981359)

[9 Komunikácia medzi verejným obstarávateľom a záujemcami/uchádzačmi](#_Toc461981360)

[10 Vysvetlenie informácií](#_Toc461981361)

[11 Obhliadka miesta plnenia predmetu zákazky](#_Toc461981362)

[Časť III.](#_Toc461981363)

[Príprava ponuky](#_Toc461981364)

[12 Forma a spôsob predkladania ponuky](#_Toc461981365)

[13 Jazyk ponuky](#_Toc461981366)

[14 Mena a ceny uvádzané v ponuke](#_Toc461981367)

[15 Zábezpeka](#_Toc461981368)

[16 Obsah ponuky](#_Toc461981369)

[17 Náklady na prípravu ponuky](#_Toc461981370)

[Časť IV.](#_Toc461981371)

[Predkladanie ponuky](#_Toc461981372)

[18 Predloženie ponuky](#_Toc461981373)

[19 Registrácia](#_Toc461981374) a autentifikácia uchádzača

[20 Lehota na predkladanie ponuky](#_Toc461981375)

[21 Doplnenie, zmena a odvolanie ponuky](#_Toc461981376)

[Časť V.](#_Toc461981377)

[Otváranie a vyhodnotenie ponúk](#_Toc461981378)

[22 Otváranie ponúk](#_Toc461981379) (on-line sprístupnenie)

[23 Preskúmanie ponúk](#_Toc461981380)

[24 Dôvernosť procesu verejného obstarávania](#_Toc461981381)

[25 Vyhodnocovanie ponúk](#_Toc461981382)

[26 Vyhodnotenie splnenia podmienok účasti uchádzačov](#_Toc461981383)

[27 Oprava chýb](#_Toc461981384)

[Časť VI.](#_Toc461981433)

[Prijatie ponuky](#_Toc461981434)

[28 Informácie o výsledku vyhodnotenia ponúk](#_Toc461981435)

[29 Uzavretie dohody](#_Toc461981436)

[30 Zrušenie verejného obstarávania](#_Toc461981437)

[A.2 KritériÁ na hodnotenie ponúk a PRAVIDLÁ ich uplatnenia](#_Toc461981438)

[B.1 OPIS PREDMETU ZÁKAZKY](#_Toc461981440)

[B.2 SPÔSOB URČENIA CENY](#_Toc461981441)

[B.3 OBCHODNÉ PODMIENKY DODANIA PREDMETU ZÁKAZKY](#_Toc461981442)

**PRÍLOHY K SÚŤAŽNÝM PODKLADOM**

Príloha č. 1 k časti A.1 - Všeobecné informácie o uchádzačovi

Príloha č. 2 k časti A.1 - Jednotný európsky dokument

Príloha č. 1 k časti A.2 - Návrh na plnenie kritéria pre časť 1: Región ZS.

Príloha č. 2 k časti A.2 - Návrh na plnenie kritéria pre časť 2: Región SS.

Príloha č. 3 k časti A.2 - Návrh na plnenie kritéria pre časť 3: Región VS.

Príloha č. 1 k časti B.1 - Zoznam osôb a kontakty na strediská pre časť 1: Región ZS.

 (*zároveň príloha č. 1 k Rámcovej dohode*)

Príloha č. 2 k časti B.1 - Zoznam osôb a kontakty na strediská pre časť 2: Región SS.

 (*zároveň príloha č. 1 k Rámcovej dohode*)

Príloha č. 3 k časti B.1 - Zoznam osôb a kontakty na strediská pre časť 3: Región VS.

 (*zároveň príloha č. 1 k Rámcovej dohode*)

Príloha č. 1 k časti B.2 - Špecifikácia ceny pre časť 1: Región ZS. (Tabuľka č. 1 – 6)

 (*zároveň príloha č. 2 k Rámcovej dohode*)

Príloha č. 2 k časti B.2 - Špecifikácia ceny pre časť 2: Región SS. (Tabuľka č. 1 – 8)

 (*zároveň príloha č. 2 k Rámcovej dohode*)

Príloha č. 3 k časti B.2 - Špecifikácia ceny pre časť 3: Región VS. (Tabuľka č. 1 – 6)

 (*zároveň príloha č. 2 k Rámcovej dohode*)

Príloha č. 1 k časti B.3 - Zoznam subdodávateľov a podiel subdodávok

 (*zároveň príloha č. 3 k Rámcovej dohode*)

# A.1 POKYNY PRE UCHÁDZAČOV

## Časť I.

## Všeobecné informácie

### Identifikácia verejného obstarávateľa

Názov organizácie: Národná diaľničná spoločnosť, a.s.

Sídlo organizácie: Dúbravská cesta 14, 841 04 Bratislava

IČO: 35 919 001

IČ DPH: SK 2021937775

Bankové spojenie: UniCredit Bank Czech Republic and Slovakia a.s.,

 pobočka zahraničnej banky

IBAN: SK30 1111 0000 0066 2485 9013

BIC/SWIFT: UNCRSKBX

Internetová adresa organizácie (URL): [www.ndsas.sk](http://www.ndsas.sk)

Profil verejného obstarávateľa: [www.uvo.gov.sk/profily/-/profil/pzakazky/9127](http://www.uvo.gov.sk/profily/-/profil/pzakazky/9127)

Kontaktná osoba: JUDr. Ľuboslav Filipovič

Telefón: +421 2 5831 1735

E-mail: luboslav.filipovic@ndsas.sk

### Predmet zákazky

* 1. Predmet zákazky je v súlade s § 3 ods. 4 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon“ alebo „zákon o verejnom obstarávaní“) zákazka na **poskytnutie služby** s predmetom podrobne vymedzeným v týchto súťažných podkladoch (ďalej len „týchto SP“ alebo „SP“).
	2. Názov predmetu zákazky:

**„Revízie elektrických zariadení“**

* 1. Stručný opis predmetu zákazky:

Predmetom zákazky je pravidelné vykonávanie odborných prehliadok a odborných skúšok na elektrických vyhradených zariadeniach, bleskozvodoch a pracovných strojoch na strediskách Národnej diaľničnej spoločnosti, a.s. (ďalej len „NDS, a.s.“) na základe zákona č. 124/2006 Z. z. o bezpečnosti a ochrane pri práci, Vyhlášky č. 508/2009 Z. z. v platnom znení a na základe platných noriem STN a STN EN. Podrobné vymedzenie predmetu zákazky tvorí časť B.1 Opis predmetu zákazky týchto SP.

* 1. Postup vo verejnom obstarávaní: **verejná súťaž podľa § 66 ods. 7 Zákona** **druhá veta:**

„...vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk“ u uchádzača, ktorý sa umiestnil na prvom mieste v poradí. V súlade s § 55 ods. 1 Zákona sa bude vyhodnotenie týkať uchádzača, ktorý sa umiestnil na prvom mieste v poradí.

* 1. Číselný kód pre hlavný predmet a doplňujúce predmety z Hlavného slovníka Spoločného slovníka obstarávania, prípadne alfanumerický kód z Doplnkového slovníka Spoločného slovníka obstarávania (CPV/SSO):

71314000-2 Energetika a súvisiace služby

71632000-7 Technické skúšky

45310000-3 Elektroinštalačné práce

* 1. Celková predpokladaná hodnota zákazky: **752 787,00 eur bez dane z pridanej hodnoty (ďalej len „DPH“)**
		1. Predpokladaná hodnota zákazky pre časť 1: 294 527,00 eur bez DPH.
		2. Predpokladaná hodnota zákazky pre časť 2: 255 959,00 eur bez DPH.
		3. Predpokladaná hodnota zákazky pre časť 3: 202 301,00 eur bez DPH.

### Rozdelenie predmetu zákazky

* 1. Predmet zákazky je rozdelený na tri samostatne vyhodnocované časti:
		1. Časť 1: Región ZS.
		2. Časť 2: Región SS.
		3. Časť 3: Región VS.

Podrobné vymedzenie jednotlivých častí zákazky predmetu zákazky, tvorí časť B.1 Opis predmetu zákazky týchto SP.

* 1. Uchádzač môže predložiť svoju ponuku na všetky časti predmetu zákazky, alebo môže predložiť ponuku podľa vlastného uváženia len na niektorú z častí.
	2. Na každú samostatne vyhodnocovanú časť/ti predmetu zákazky uchádzač vo svojej ponuke predloží samostatné obchodné podmienky dodania predmetu zákazky – návrh Rámcovej dohody (ďalej len „Rámcová dohoda“ alebo „Dohoda“) podľa časti B.3 Obchodné podmienky dodania predmetu zákazky týchto SP.

### Variantné riešenie

* 1. Uchádzačom sa neumožňuje predložiť variantné riešenie.
	2. Ak súčasťou ponuky bude aj variantné riešenie, nebude takéto variantné riešenie zaradené do vyhodnotenia ponúk a bude sa naň hľadieť, akoby nebolo predložené.

### Miesto a termín plnenia predmetu zákazky

* 1. Miestom plnenia predmetu zákazky:

Miesta plnenia predmetu zákazky tvorí príloha č. 1, 2 a 3 k časti B.1 Opis predmetu zákazky týchto SP.

* 1. Predpokladaný termín dodania:
* **48 mesiacov odo dňa nadobudnutia účinnosti Rámcovej dohody**
	1. Podrobné vymedzenie miesta plnenia a predpokladaného termínu plnenia predmetu zákazky je v časti B.1 Opis predmetu zákazky a časti B.3 Obchodné podmienky dodania predmetu zákazky, ktoré sú neoddeliteľnou súčasťou týchto SP.

### Zdroj finančných prostriedkov

### Predmet zákazky bude financovaný z vlastných zdrojov verejného obstarávateľa.

### Verejný obstarávateľ neposkytuje zálohy ani preddavky na plnenie Dohody.

### Typ zmluvy

* 1. Výsledok postupu verejného obstarávania: uzatvorenie **Rámcovej dohody** podľa § 83 Zákona pre každú určenú časť predmetu zákazky samostatne.
	2. Vymedzenie zmluvných podmienok na dodanie predmetu zákazky tvoria časti B.1 Opis predmetu zákazky, B.2 Spôsob určenia ceny a B.3 Obchodné podmienky dodania predmetu zákazky, ktoré sú neoddeliteľnou súčasťou týchto SP.

### Lehota viazanosti ponuky

* 1. Uchádzač je viazaný svojou ponukou od uplynutia lehoty na predkladanie ponúk až do uplynutia lehoty viazanosti ponúk, ktorá je uvedená v Oznámení o vyhlásení verejného obstarávania (ďalej len „Oznámenie“) v bode IV.2.6) Minimálna lehota, počas ktorej sú ponuky uchádzačov viazané.
	2. V prípade, ak bude podaná námietka pri postupe verejného obstarávateľa a začaté konanie o námietkach pred uzavretím Dohody podľa § 170 Zákona, bude to mať podľa Zákona odkladný účinok na konanie verejného obstarávateľa, okrem námietok podľa § 170 ods. 3 písm. g) Zákona alebo ak bude začatá kontrola postupu verejného obstarávateľa pred uzavretím Dohody podľa Zákona a Úrad pre verejné obstarávanie (ďalej len „úrad“) vydá rozhodnutie o predbežnom opatrení, ktorým pozastaví konanie verejného obstarávateľa, lehoty verejnému obstarávateľovi v súlade s § 173 Zákona neplynú. Verejný obstarávateľ oznámi uchádzačom predĺženie lehoty viazanosti ponúk, ktorá nesmie byť dlhšia ako 12 mesiacov od uplynutia lehoty na predkladanie ponúk
	3. Uchádzači sú svojou ponukou viazaní do uplynutia lehoty verejným obstarávateľom oznámenej, resp. primerane predĺženej lehoty viazanosti ponúk podľa bodu 8.2 časti A.1 Pokyny pre uchádzačov týchto SP.

## Časť II.

## Komunikácia a vysvetľovanie

### Komunikácia medzi verejným obstarávateľom a záujemcami/uchádzačmi

* 1. Komunikácia medzi verejným obstarávateľom a záujemcami/uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
	2. Verejný obstarávateľ bude pri komunikácii s uchádzačmi resp. záujemcami postupovať v zmysle § 20 Zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.
	3. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.
	4. Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia alebo

- Google Chrome.

* 1. Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
	2. Obsahom komunikácie prostredníctvom komunikačného rozhrania systému JOSEPHINE bude predkladanie ponúk, vysvetľovanie SP a Oznámenia, prípadné doplnenie SP, vysvetľovanie predložených ponúk, vysvetľovanie predložených dokladov, žiadosť o nápravu, námietky a akákoľvek ďalšia, výslovne neuvedená komunikácia v súvislosti s týmto verejným obstarávaním, s výnimkou prípadov, keď to výslovne vylučuje Zákon. Pokiaľ sa v SP vyskytujú požiadavky na predkladanie ponúk, vysvetľovanie SP a Oznámenia prípadné doplnenie SP, vysvetľovanie predložených ponúk, vysvetľovanie predložených dokladov, žiadosť o nápravu, námietky alebo akúkoľvek inú komunikáciu medzi verejným obstarávateľom a záujemcami/uchádzačmi, má sa na mysli vždy použitie komunikácie prostredníctvom komunikačného rozhrania systému JOSEPHINE. V prípade, že verejný obstarávateľ rozhodne aj o možnosti iného spôsobu komunikácie než prostredníctvom komunikačného rozhrania JOSEPHINE, tak v SP túto skutočnosť zreteľne uvedie. Táto komunikácia sa týka i prípadov, kedy sa ponuka javí ako mimoriadne nízka ponuka. V takomto prípade komisia prostredníctvom komunikačného rozhrania systému JOSEPHINE požiada uchádzača o vysvetlenie, týkajúce sa predloženej ponuky a uchádzač musí doručiť prostredníctvom komunikačného rozhrania systému JOSEPHINE písomné odôvodnenie mimoriadne nízkej ponuky. Ak bude uchádzač alebo ponuka uchádzača z verejného obstarávania vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu a lehoty, v ktorej môže byť doručená námietka. Úspešnému uchádzačovi bude prostredníctvom komunikačného rozhrania systému JOSEPHINE zaslané oznámenie, že sa jeho ponuka prijíma. Akákoľvek komunikácia verejného obstarávateľa či záujemcu/uchádzača s treťou osobou v súvislosti s týmto verejným obstarávaním bude prebiehať spôsobom, ktorý stanoví Zákon a bude realizovaná mimo komunikačné rozhranie systému JOSEPHINE.
	3. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
	4. Ak je odosielateľom zásielky záujemca resp. uchádzač, tak po prihlásení do systému JOSEPHINE môže predmetnému obstarávaniu prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
	5. Verejný obstarávateľ odporúča záujemcom, ktorí si vyhľadali obstarávania prostredníctvom webovej stránky verejného obstarávateľa, resp. v systéme JOSEPHINE (<https://josephine.proebiz.com>), a zároveň ktorí chcú byť informovaní o prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby v danom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky). **Záujemci/uchádzači, ktorí odporúčanie nebudú akceptovať, sa vystavujú riziku, že im obsah informácií k predmetnej zákazke nebude doručený.**
	6. Verejný obstarávateľ umožňuje neobmedzený a priamy prístup elektronickými prostriedkami k SP a k prípadným všetkým doplňujúcim podkladom. SP a prípadné vysvetlenie alebo doplnenie súťažných podkladov alebo vysvetlenie požiadaviek uvedených v Oznámení, podmienok účasti vo verejnom obstarávaní, informatívneho dokumentu alebo inej sprievodnej dokumentácie budú verejným obstarávateľom zverejnené ako elektronické dokumenty v profile verejného obstarávateľa <https://www.uvo.gov.sk/profily/-/profil/pzakazky/9127> (ďalej len „profil“) formou odkazu na systém JOSEPHINE.

### Vysvetlenie informácií

* 1. V prípade nejasností alebo potreby vysvetlenia informácií potrebných na vypracovanie ponuky a na preukázanie splnenia podmienok účasti poskytnutých verejným obstarávateľom v lehote na predkladanie ponúk, môže ktorýkoľvek zo záujemcov požiadať o vysvetlenie informácií k predmetnej zákazke prostredníctvom komunikačného rozhrania systému JOSEPHINE.
	2. Žiadosť o vysvetlenie informácií podpísanú oprávnenou osobou záujemcu, označenú názvom súboru: **„Vysvetlenie – Revízie elektrických zariadení“**, záujemca zašle prostredníctvom komunikačného rozhrania systému JOSEPHINE vo formáte PDF a aj vo formáte Microsoft Word z dôvodu urýchlenia administrácie.
	3. Prípadnú žiadosť o vysvetlenie informácií potrebných na vypracovanie ponuky a na preukázanie splnenia podmienok účasti verejný obstarávateľ odporúča záujemcom doručiť prostredníctvom komunikačného rozhrania systému JOSEPHINE **„dostatočne vopred“**.

Za primeranú lehotu **„dostatočne vopred“**, ktorú verejný obstarávateľ **odporúča** záujemcom, ak je to možné, je doručenie žiadosti o vysvetlenie informácií najneskôr 12 (dvanásť) dní pred uplynutím lehoty na predkladanie ponúk.

* 1. Verejný obstarávateľ bezodkladne poskytne vysvetlenie informácií potrebných na vypracovanie ponuky a na preukázanie splnenia podmienok účasti všetkým záujemcom, ktorí sa zaregistrovali do systému JOSEPHINE v tejto zákazke, najneskôr však 6 (šesť) dní pred uplynutím lehoty na predkladanie ponúk za predpokladu, že o vysvetlenie záujemca požiada dostatočne vopred, inak v primeranej lehote odporúčanej verejným obstarávateľom.
	2. Verejný obstarávateľ primerane predĺži lehotu na predkladanie ponúk, ak vysvetlenie informácií potrebných na vypracovanie ponuky a na preukázanie splnenia podmienok účasti nie je poskytnuté v lehote podľa bodu 10.3 A.1 Pokyny pre uchádzačov týchto SP, aj napriek tomu, že bolo vyžiadané dostatočne vopred alebo ak v dokumentoch potrebných na vypracovanie ponuky alebo na preukázanie splnenia podmienok účasti vykoná podstatnú zmenu.
	3. Ak si vysvetlenie informácií potrebných na vypracovanie ponuky alebo na preukázanie splnenia podmienok účasti záujemca nevyžiada dostatočne vopred alebo jeho význam je z hľadiska prípravy ponuky nepodstatný, verejný obstarávateľ nie je povinný predĺžiť lehotu na predkladanie ponúk.

### Obhliadka miesta plnenia predmetu zákazky

* 1. **Záujemcom sa odporúča vykonať** obhliadku miesta plnenia predmetu zákazky, aby si sami overili a získali informácie nevyhnutné na prípravu a spracovanie ponuky. Výdavky spojené s obhliadkou miesta plnenia predmetu zákazky idú na ťarchu záujemcu.
	2. Obhliadka miesta plnenia predmetu zákazky je možná cez pracovné dni po predchádzajúcej dohode s vedúcimi stredísk alebo nimi poverených osôb – kontaktné osoby sú uvedené v prílohe č. 1, 2 a 3 k časti B.1 Opis predmetu zákazky týchto SP.

## Časť III.

## Príprava ponuky

### Forma a spôsob predkladania ponuky

* 1. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto SP a v Oznámení, prostredníctvom ktorého bolo verejné obstarávanie vyhlásené.
	2. Ponuka sa predkladá elektronicky v zmysle § 49 ods. 1 písm. a) Zákona a vložená do systému JOSEPHINE umiestnenom na webovej adrese <https://josephine.proebiz.com> za podmienok:
		1. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
		2. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto SP a vyplnenie položkového elektronického formulára, ktorý zodpovedá návrhu na plnenie kritérií uvedenom v týchto SP.
		3. Ak ponuka obsahuje dôverné informácie, uchádzač ich v ponuke viditeľne označí. Uchádzačom navrhovaná cena za plnenie požadovaného predmetu zákazky bude uvedená v ponuke uchádzača spôsobom uvedeným v časti B.2 Spôsob určenia ceny týchto SP.
		4. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
	3. Potvrdenia, doklady a iné dokumenty tvoriace doklady v ponuke, požadované v Oznámení, prostredníctvom ktorého bola vyhlásená verejná súťaž a v týchto SP, musia byť v ponuke predložené ako „skeny“ prvopisov/originálov alebo ich úradne osvedčených kópií, pokiaľ nie je určené inak.
	4. Znenie obchodných podmienok, ktoré sú súčasťou týchto SP v časti B.3 Obchodné podmienky dodania predmetu zákazky nemožno meniť, ani uvádzať výhrady, ktoré by odporovali týmto SP.

### Jazyk ponuky

* 1. Ponuky, ďalšie doklady a dokumenty vo verejnom obstarávaní sa predkladajú v štátnom (v slovenskom) jazyku.
	2. Ak ponuku predkladá uchádzač so sídlom mimo územia Slovenskej republiky a doklad alebo dokument je vyhotovený v cudzom jazyku, predkladá sa takýto dokument spolu s jeho úradným prekladom do štátneho jazyka,  to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad v štátnom (v slovenskom) jazyku.

### Mena a ceny uvádzané v ponuke

* 1. Uchádzačom navrhovaná zmluvná cena za dodanie požadovaného predmetu zákazky, uvedená v ponuke uchádzača, bude vyjadrená v eurách (€, alebo EUR).
	2. Cena za dodanie predmetu zákazky musí byť stanovená podľa zákona Národnej rady Slovenskej republiky č. 18/1996 Z. z. o cenách v znení neskorších predpisov (ďalej aj „zákon o cenách“), vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon o cenách.
	3. Ak je uchádzač platiteľom DPH, navrhovanú zmluvnú cenu uvedie v zložení:

14.3.1 navrhovaná zmluvná cena bez DPH

14.3.2 sadzba DPH a výška DPH

14.3.3 navrhovaná zmluvná cena vrátane DPH

14.4. Ak uchádzač nie je platiteľom DPH, uvedie navrhovanú zmluvnú cenu celkom. Skutočnosť či je, alebo nie je platiteľom DPH, upozorní/uvedie v ponuke v príslušnom Návrhu na plnenie kritérií (Príloha č. 1 k časti A.2 Kritériá na hodnotenie ponúk a pravidlá ich uplatnenia týchto SP).

### Zábezpeka

15.1 Verejný obstarávateľ vyžaduje, aby uchádzač zabezpečil viazanosť svojej ponuky zábezpekou. Zábezpeka je poskytnutie bankovej záruky, poistenie záruky alebo zloženie finančných prostriedkov na účet verejného obstarávateľa v banke alebo pobočke zahraničnej banky.

15.2 Výška zábezpeky je stanovená v závislosti od predložených ponúk:

15.2.1 Uchádzač, ktorý predloží ponuku len na plnenie prvej časti predmetu zákazky zloží zábezpeku vo výške **– 12 000,00 EUR (slovom: dvanásťtisíc eur)**

15.2.2Uchádzač, ktorý predloží ponuku len na plnenie druhej časti predmetu zákazky zloží zábezpeku vo výške – **10 000,00 EUR (slovom: desaťtisíc eur)**

15.2.3Uchádzač, ktorý predloží ponuku len na plnenie tretej časti predmetu zákazky zloží zábezpeku vo výške – **8 000,00 EUR (slovom: osemtisíc eur)**

 15.2.4 Ak uchádzač predkladá ponuku na viac častí a skladá zábezpeku podľa bodu 15.3.1 je povinný zložiť zábezpeku vo výške súčtu jednotlivých zábezpek uvedených v bode 15.2.1 až 15.2.3. Ak uchádzač postupuje podľa bodu 15.3.2 a 15.3.3 bankovú záruku/poistenie záruky predkladaná na každú časť predmetu zákazky samostatne.

15.3 Spôsoby zloženia zábezpeky:

 15.3.1 zložením finančných prostriedkov na bankový účet verejného obstarávateľa v banke

 alebo v pobočke zahraničnej banky (ďalej len „banka“), alebo

15.3.2 poskytnutím bankovej záruky za uchádzača, alebo

15.3.3 poskytnutím poistenia záruky za uchádzača.

 Spôsob zloženia zábezpeky si vyberie uchádzač podľa nižšie uvedených podmienok zloženia.

15.4 **Podmienky zloženia zábezpeky**

15.4.1 Zloženie finančných prostriedkov na bankový účet verejného obstarávateľa

15.4.1.1 Finančné prostriedky vo výške podľa bodu 15.2 časti A.1 Pokyny pre uchádzačov týchto SP musia byť zložené na účet verejného obstarávateľa určený pre zábezpeky vedenom v banke Všeobecná úverová banka, a. s., na číslo účtu:

 IBAN: SK71 0200 0000 0019 7794 5651

 SWIFT (BIC): SUBASKBX

 variabilný symbol: 092110302

15.4.1.2 Finančné prostriedky musia byť pripísané na účte verejného obstarávateľa najneskôr v deň uplynutia lehoty na predkladanie ponúk podľa bodu 20.1 časti A.1 Pokyny pre uchádzačov týchto SP. Doba platnosti zábezpeky formou zloženia finančných prostriedkov na účet verejného obstarávateľa trvá až do uplynutia lehoty viazanosti ponúk.

15.4.1.3 Ak finančné prostriedky nebudú zložené na účte verejného obstarávateľa podľa bodov 15.4.1.1 a 15.4.1.2, bude ponuka uchádzača z verejnej súťaže vylúčená. Verejný obstarávateľ odporúča, aby uchádzač doložil k svojej ponuke výpis z bankového účtu o vklade požadovanej čiastky na daný účet verejného obstarávateľa.

15.4.2 Poskytnutie bankovej záruky za uchádzača:

15.4.2.1  V prípade, že uchádzač použije možnosť poskytnutia bankovej záruky podľa bodu 15.3.2 časti A.1 Pokyny pre uchádzačov týchto SP, je povinný predložiť v ponuke predloženej prostredníctvom systému JOSEPHINE kópiu (scan originálu) bankovej záruky.

15.4.2.1.1 Originál bankovej záruky vystavený bankou musí uchádzač doručiť verejnému obstarávateľovi v uzatvorenej obálke v lehote na predkladanie ponúk osobne alebo poštou na adresu verejného obstarávateľa:

Národná diaľničná spoločnosť, a. s.

Dúbravská cesta 14

841 04 Bratislava.

15.4.2.1.2 Obálku s originálom bankovej záruky uchádzač označí **„Verejná súťaž – neotvárať“** a doplní heslom:

**„Banková záruka – Revízie elektrických zariadení – Časť 1“**

**„Banková záruka – Revízie elektrických zariadení – Časť 2“**

**„Banková záruka – Revízie elektrických zariadení – Časť 3“**

(uchádzač uvedie podľa toho, na ktorú časť ponuku predložil).

15.4.2.2   Ak záručná listina nebude súčasťou ponuky podľa bodu 15.4.2.1, bude uchádzač z verejnej súťaže vylúčený.

15.4.2.3  V záručnej listine musí banka písomne vyhlásiť, že uspokojí verejného obstarávateľa (veriteľa) za uchádzača do výšky finančných prostriedkov, ktoré veriteľ požaduje ako zábezpeku viazanosti ponuky uchádzača.

* + 1. Poskytnutie poistenia záruky za uchádzača

15.4.3.1  V prípade, že uchádzač použije možnosť poskytnutia poistenia záruky podľa bodu 15.3.3 časti A.1 Pokyny pre uchádzačov týchto SP je povinný predložiť v ponuke predloženej prostredníctvom systému JOSEPHINE kópiu (scan originálu) poistenia záruky.

15.4.3.1.1 Originál poistenia záruky musí uchádzač doručiť verejnému obstarávateľovi v uzatvorenej obálke v lehote na predkladanie ponúk osobne alebo poštou na adresu verejného obstarávateľa podľa bodu 15.4.2.1.1.

15.4.3.1.2 Obálku s originálom poistenia záruky uchádzač označí **„Verejná súťaž – neotvárať“** a doplní heslom:

**„Poistenie záruky – Revízie elektrických zariadení – Časť 1“**

**„Poistenie záruky – Revízie elektrických zariadení – Časť 2“**

**„Poistenie záruky – Revízie elektrických zariadení – Časť 3“**

(uchádzač uvedie podľa toho, na ktorú časť záruku predložil).

15.4.3.2   Ak poistná listina nebude súčasťou ponuky podľa bodu 15.4.3.1, bude uchádzač z verejnej súťaže vylúčený.

15.4.3.3  V poistnej listine musí poisťovateľ písomne vyhlásiť, že uspokojí verejného obstarávateľa (veriteľa) za uchádzača do výšky finančných prostriedkov, ktoré veriteľ požaduje ako zábezpeku viazanosti ponuky uchádzača.

15.5 **Podmienky uvoľnenia alebo vrátenia zábezpeky:**

15.5.1 Verejný obstarávateľ uvoľní alebo vráti uchádzačovi zábezpeku do 7 (siedmich) dní odo dňa:

15.5.1.1 uplynutia lehoty viazanosti ponúk,

15.5.1.2 márneho uplynutia lehoty na doručenie námietky, ak ho verejný obstarávateľ vylúčil z verejného obstarávania, alebo ak verejný obstarávateľ zruší použitý postup zadávania zákazky, alebo

15.5.1.3 uzavretia Dohody.

15.6 Zábezpeka prepadne v prospech verejného obstarávateľa, ak uchádzač odstúpi od svojej ponuky v lehote viazanosti ponúk alebo neposkytne súčinnosť alebo odmietne uzavrieť Dohodu podľa § 56 ods. 8 až 15 Zákona.

15.7 Odstúpenie od svojej ponuky uchádzač bezodkladne oznámi prostredníctvom určeného spôsobu komunikácie verejnému obstarávateľovi.

15.8 V prípade predĺženia lehoty viazanosti ponúk podľa bodu 8.2 časti A.1 Pokyny pre uchádzačov týchto SP verejný obstarávateľ oznámi uchádzačom cez systém JOSEPHINE novú lehotu viazanosti ponúk.

* + 1. Zábezpeka vo forme finančných prostriedkov zložených na bankový účet verejného obstarávateľa v prípade predĺženia lehoty viazanosti ponúk naďalej zabezpečuje viazanosť ponuky až do uplynutia predĺženej lehoty viazanosti ponúk.
		2. Platnosť zábezpeky vo forme bankovej záruky alebo poistenia záruky v prípade predĺženia lehoty viazanosti ponúk je uchádzač povinný predĺžiť a doručiť originál bankovej záruky alebo poistenia záruky, prípadne ich dodatok, do 10 (desať) pracovných dní odo dňa doručenia predmetného oznámenia o predĺžení lehoty viazanosti ponúk. Uchádzač môže nahradiť bankovú záruku alebo poistenie záruky zložením finančných prostriedkov na bankový účet verejného obstarávateľa v požadovanej výške v tejto lehote.
		3. V prípade predĺženia lehoty viazanosti ponúk bude verejný obstarávateľ postupovať v zmysle § 53 ods. 1 Zákona.

### Obsah ponuky

* 1. Ponuka predložená elektronicky prostredníctvom systému JOSEPHINE musí obsahovať **doklady v nasledovnom poradí:**
		1. Titulný list ponuky s označením, z ktorého jednoznačne vyplýva, že ide o ponuku na predmet zákazky podľa týchto SP.
		2. Obsah ponuky (index – položkový zoznam) s odkazom na očíslované strany.
		3. Vyplnený formulár „Všeobecné informácie o uchádzačovi“ (Príloha č. 1 k časti A.1 Pokyny pre uchádzačov týchto SP). V prípade, ak je uchádzačom skupina dodávateľov, vyplní a predloží tento formulár každý jej člen.
		4. V prípade skupiny dodávateľov vystavenú plnú moc pre jedného z členov skupiny, ktorý bude oprávnený prijímať pokyny za všetkých a konať v mene všetkých ostatných členov skupiny, podpísanú všetkými členmi skupiny alebo osobou/osobami oprávnenými konať v danej veci za každého člena skupiny.
		5. **Vyplnenú Prílohu č. 1, 2 alebo 3 - Návrh na plnenie kritéria - k časti A.2 Kritériá na hodnotenie ponúk a pravidlá ich uplatnenia týchto SP**,v elektronickej forme so zabudovanou matematikou vo formáte Microsoft Excel ٭.xls/\*xlsx v závislosti od toho, na ktorú časť/ti uchádzač predkladá ponuku.
		6. **Vyplnenú Prílohu č. 1 (Tabuľka č. 1 – 6), 2 (Tabuľka č. 1 – 8) alebo 3 (Tabuľka č. 1 – 6) – Špecifikácia ceny - k časti B.2 Spôsob určenia ceny týchto SP**, v elektronickej forme so zabudovanou matematikou vo formáte Microsoft Excel ٭.xls/\*xlsx v závislosti od toho, na ktorú časť/ti uchádzač predkladá ponuku.
		7. **Doklady preukazujúce splnenie podmienok** účasti týkajúce sa osobného postavenia a technickej spôsobilosti alebo odbornej spôsobilosti, uvedených v Oznámení, prostredníctvom ktorých uchádzač preukazuje splnenie podmienok účasti vo verejnom obstarávaní požadované v Oznámení. Uchádzač môže doklady na preukázanie splnenia podmienok účasti predbežne nahradiť:

**Jednotným európskym dokumentom** (ďalej len „JED“)

1. JED tvorí Prílohu č. 2 k časti A.1 týchto SP. Uchádzač vyplní časti I. až III. –u, zároveň mu je umožnené, že **môže vyplniť len oddiel α: GLOBÁLNY ÚDAJ PRE VŠETKY PODMIENKY ÚČASTI časti IV JED-u** bez toho, aby musel JED vyplniť iné oddiely časti IV JED-u.
2. Ak uchádzač preukazuje finančné a ekonomické postavenie alebo technickú spôsobilosť alebo odbornú spôsobilosť prostredníctvom inej osoby, uchádzač je povinný predložiť JED aj pre túto osobu.
3. V prípade, ak ponuku predkladá skupina dodávateľov, je potrebné predložiť JED pre každého člena skupiny osobitne.
4. Ak sú požadované doklady pre verejného obstarávateľa priamo a bezodplatne prístupnú v elektronických databázach uchádzač v JED-e uvedie aj informácie potrebné na prístup do týchto elektronických databáz najme internetovú adresu elektronickej databázy, akékoľvek identifikačné údaje a súhlasy potrebné na prístup do tejto databázy.
	* 1. **Doklad o zložení zábezpeky** podľa časti 15 A.1 Pokyny pre uchádzačov týchto SP. V prípade, že uchádzač použije možnosť poskytnutia bankovej záruky podľa bodu 15.3.2 alebo poistenia záruky podľa bodu 15.3.3 časti A.1 Pokyny pre uchádzačov týchto SP je povinný predložiť v ponuke predloženej prostredníctvom systému JOSEPHINE kópiu bankovej záruky alebo poistenia záruky. Originál bankovej záruky vystavený bankou alebo poistenia záruky musí uchádzač doručiť verejnému obstarávateľovi v lehote na predkladanie ponúk podľa bodu 15.4.2.1.1 časti A.1 Pokyny pre uchádzačov týchto SP.
		2. **Návrh Dohody** **(na každú uvedenú časť predmetu zákazky samostatne podľa toho, na ktorú časť uchádzač predkladá ponuku)** vrátane požadovaných príloh k Dohode s časťou znenia obchodných podmienok dodania predmetu zákazky podľa časti B.3 Obchodné podmienky dodania predmetu zákazky a podľa B.1 Opis predmetu zákazky týchto SP v závislosti od toho, na ktorú časť/ti uchádzač predkladá ponuku. Návrh Dohody musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch.
		3. V prípade, ak ponuku predkladá skupina dodávateľov, návrh Dohody musí byť podpísaný všetkými členmi skupiny alebo osobou/osobami oprávnenými konať v danej veci za všetkých členov skupiny. Zároveň v súlade s bodom 18.3.1 tejto časti SP, v ponuke skupiny dodávateľov musí byť uvedený záväzok, že táto skupina dodávateľov v prípade prijatia jej ponuky verejným obstarávateľom za účelom riadneho plnenia Dohody vytvorí niektorú z právnych foriem uvedených v bode 18.4 časti A.1 týchto SP, pričom sa odporúča, aby obsahom jej ponuky bola aspoň zmluva o budúcej zmluve o vytvorení príslušnej právnej formy.

### Náklady na prípravu ponuky

* 1. Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.
	2. Ponuky predložené elektronicky v lehote na predkladanie ponúk sa počas plynutia lehoty viazanosti ponúk a po uplynutí lehoty viazanosti ponúk, resp. predĺženej lehoty viazanosti uchádzačom nevracajú. Zostávajú uložené v predmetnej zákazke vytvorenej v systéme JOSEPHINE ako súčasť dokumentácie vyhláseného verejného obstarávania.

##

## Časť IV.

## Predkladanie ponuky

### Predloženie ponuky

* 1. Uchádzač predloží svoju ponuku **v elektronickej podobe** do systému JOSEPHINE, umiestnenom na webovej adrese: <https://josephine.proebiz.com> podľa bodu 12 časti A.1 týchto SP. Doručenie ponuky je zaznamenávané s presnosťou na sekundy. Systém JOSEPHINE považuje za čas vloženia ponuky okamih uloženia posledného súboru (dát) – nie čas začatia nahrávania ponuky, preto je potrebné predložiť ponuku (začať s nahrávaním) **v dostatočnom časovom predstihu** najmä s ohľadom na veľkosť ukladaných dát.
	2. Každý uchádzač môže vo verejnej súťaži predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.
	3. Ak sa tejto zákazky zúčastní skupina dodávateľov:
		1. v jej ponuke musí byť uvedený záväzok, že táto skupina dodávateľov v prípade prijatia jej ponuky verejným obstarávateľom za účelom riadneho plnenia Dohody vytvorí niektorú z právnych foriem uvedených v  bode 18.4 časti A1 Pokyny pre uchádzačov týchto SP, pričom sa odporúča, aby obsahom jej ponuky bola aspoň zmluva o budúcej zmluve o vytvorení príslušnej právnej formy;
		2. ponuka musí byť podpísaná všetkými členmi skupiny dodávateľov spôsobom, ktorý ich právne zaväzuje.
	4. Za účelom riadneho plnenia Dohody skupina dodávateľov vytvorí v prípade prijatia jej ponuky zoskupenie bez právnej subjektivity napr. združenie bez právnej subjektivity podľa § 829 Občianskeho zákonníka (ďalej len „konzorcium“) alebo niektorú z obchodných spoločností podľa Obchodného zákonníka alebo inú právnu formu vhodnú na riadne plnenie Dohody.
	5. Ak skupina dodávateľov vytvorí v súlade s predchádzajúcim bodom niektorú z právnych foriem tam uvedených, pred uzatvorením Dohody bude povinná preukázať, že táto právna forma má spôsobilosť mať práva a povinnosti a spôsobilosť na právne úkony, ak príslušná právna forma môže byť nositeľom takejto spôsobilosti. Úspešný uchádzač preukazuje vyššie uvedené skutočnosti napr. v prípade zoskupenia bez právnej subjektivity uzatvorením zmluvy o vytvorení zoskupenia bez právnej subjektivity (napr. zmluvy o združení podľa § 829 Občianskeho zákonníka), v prípade obchodných spoločností podľa Obchodného zákonníka výpisom z Obchodného registra atď., ktorá je súčasťou elektronickej ponuky uchádzača.
	6. V prípade zoskupenia bez právnej subjektivity zmluva o vytvorení tohto zoskupenia musí obsahovať:
		1. plnú moc jedného z účastníkov zoskupenia, ktorý bude mať postavenie hlavného účastníka zoskupenia, udelenú ostatnými účastníkmi zoskupenia na všetky právne úkony, ktoré sa budú uskutočňovať v mene všetkých účastníkov zoskupenia v súvislosti s plnením Dohody voči verejnému obstarávateľovi, vrátane prijímania pokynov pre ostatných účastníkov zoskupenia a realizácie platieb medzi zoskupením a verejným obstarávateľom, pričom táto plná moc musí byť neoddeliteľnou súčasťou tejto Dohody;
		2. percentuálny podiel na zákazke, ktorí uskutočnia jednotliví účastníci zoskupenia, a uvedenie druhu podielu podľa konkrétnej činnosti,
		3. prehlásenie, že účastníci zoskupenia ručia spoločne a nerozdielne za záväzky voči verejnému obstarávateľovi, vzniknuté v súvislosti s plnením Dohody.

### Registrácia a autentifikácia uchádzača

* 1. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).
	2. Predkladanie ponúk je umožnené iba autentifikovaným uchádzačom. Autentifikáciu je možné urobiť dvoma spôsobmi:

a) v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod., alebo

b) počkaním na autorizačný kód, ktorý bude poslaný na adresu sídla firmy uchádzača v listovej podobe formou doporučenej pošty. **Lehota na tento úkon sú 3 pracovné dni a je potrebné s touto lehotou počítať pri vkladaní ponuky.**

* 1. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
	2. Uchádzač svoju ponuku identifikuje uvedením obchodného mena alebo názvu, sídla, miesta podnikania alebo obvyklého pobytu uchádzača a heslom verejného obstarávania podľa toho, na ktorú časť predmetu zákazky uchádzač ponuky/-ky predkladá:

**„Revízie elektrických zariadení – Časť 1“**

**„Revízie elektrických zariadení – Časť 2“**

**„Revízie elektrických zariadení – Časť 3“**

### Lehota na predkladanie ponuky

* 1. **Lehota na predkladanie ponúk** je uvedená v Oznámení v bode IV. 2.2);
	2. Ponuka uchádzača predložená po uplynutí lehoty na predkladanie ponúk sa elektronicky neotvorí.

### Doplnenie, zmena a odvolanie ponuky

* 1. Uchádzač môže predloženú ponuku dodatočne doplniť, zmeniť alebo odvolať do uplynutia lehoty na predkladanie ponúk. Doplnenie, zmenu alebo odvolanie ponuky je možné vykonať späť vzatím pôvodnej ponuky. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
	2. Uchádzači sú svojou ponukou viazaní do uplynutia lehoty oznámenej verejným obstarávateľom, resp. predĺženej lehoty viazanosti ponúk podľa rozhodnutia verejného obstarávateľa. Prípradné predĺžnie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.

## Časť V.

## Otváranie a vyhodnotenie ponúk

### Otváranie ponúk (on-line sprístupnenie)

* 1. **Dátum a hodina otvárania ponúk** je uvedená v Oznámení o vyhlásení verejného obstarávania v bode IV.2.7);
	2. Otváranie ponúk sa uskutoční elektronicky.
	3. Miesto „on-line“ sprístupnenia ponúk je na webovej adrese:

https://josephine.proebiz.com/sk/tender/14042/summary

* 1. On-line sprístupnenia ponúk sa môžu zúčastniť iba uchádzač, ktorého ponuka bola predložená v lehote na predkladanie ponúk. Pri on-line sprístupnení budú zverejnené informácie v zmysle zákona o verejnom obstarávaní. Všetky prístupy do tohto „on-line“ prostredia zo strany uchádzačov bude systém JOSEPHINE logovať a budú súčasťou protokolov v danom verejnom obstarávaní.
	2. Verejný obstarávateľ najneskôr do 5 (piatich) pracovných dní odo dňa otvárania ponúk zašle prostredníctvom elektronickej komunikácie v systéme JOSEPHINE všetkým uchádzačom, ktorí predložili ponuky v lehote na predkladanie ponúk zápisnicu z otvárania ponúk, ktorá obsahuje údaje zverejnené na otváraní ponúk.

### Preskúmanie ponúk

* 1. Verejný obstarávateľ zriadi, v súlade s § 51 Zákona, za účelom preskúmania a vyhodnotenia ponúk najmenej trojčlennú komisiu.
	2. Preskúmanie a vyhodnocovanie ponúk komisiou je neverejné.
	3. Komisia v úvode svojej činnosti posúdi zloženie zábezpeky – ak bola požadovaná. Verejný obstarávateľ vylúči ponuku, ak uchádzač nezložil zábezpeku podľa určených podmienok.
	4. Do procesu vyhodnocovania ponúk budú zaradené tie ponuky, ktoré:
1. boli doručené elektronicky prostredníctvom systému JOSEPHINE v lehote predkladania ponúk,
2. obsahujú náležitosti uvedené v bode 16 A.1 Pokyny pre uchádzačov týchto SP,
3. zodpovedajú požiadavkám a podmienkam uvedeným v Oznámení a v týchto SP.
	1. Platnou ponukou je ponuka, ktorá zároveň neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými verejným obstarávateľom v Oznámení a v týchto SP.
	2. Ponuka uchádzača, ktorá nebude spĺňať stanovené požiadavky bude z verejnej súťaže vylúčená. Uchádzačovi bude oznámené vylúčenie jeho ponuky s uvedením dôvodu vylúčenia a lehoty, v ktorej môže byť doručená námietka podľa § 170 ods. 4 písm. d) Zákona.

### Dôvernosť procesu verejného obstarávania

* 1. Členovia komisie, ktorí vyhodnocujú ponuky sú povinní zachovávať mlčanlivosť a nesmú poskytovať počas vyhodnocovania ponúk informácie o obsahu ponúk. Na členov komisie, ktorí vyhodnocujú ponuky, sa vzťahujú ustanovenia podľa § 22 Zákona.
	2. Verejný obstarávateľ je povinný zachovávať mlčanlivosť o informáciách označených ako dôverné, ktoré im uchádzač alebo záujemca poskytol; na tento účel uchádzač alebo záujemca označí, ktoré skutočnosti považuje za dôverné. Za dôverné informácie je na účely Zákona možné označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny a vzory. Týmto ustanovením nie sú dotknuté ustanovenia Zákona, ukladajúce povinnosť verejného obstarávateľa oznamovať či zasielať úradu dokumenty a iné oznámenia, ako ani ustanovenia ukladajúce verejnému obstarávateľovi a úradu zverejňovať dokumenty a iné oznámenia podľa Zákona a tiež povinnosti zverejňovania zmlúv podľa osobitného predpisu.

### Vyhodnocovanie ponúk

* 1. Komisia vyhodnotí predložené ponuky podľa § 53 Zákona s použitím ustanovenia § 66 ods. 7 zákona o verejnom obstarávaní druhá veta:

„*...vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritéria/í na vyhodnotenie ponúk“* **u uchádzača, ktorý sa umiestnil na prvom mieste v poradí.**

### Vyhodnotenie splnenia podmienok účasti uchádzačov

* 1. Komisia vyhodnotí splnenie podmienok účasti uchádzačov podľa § 40 a podľa § 55 ods. 1 Zákona s použitím ustanovenia § 66 ods. 7 Zákona druhá veta:

„*...vyhodnotenie splnenia podmienok účasti sa uskutoční po vyhodnotení ponúk na základe kritéria/í na vyhodnotenie ponúk“* **u uchádzača, ktorý sa umiestnil na prvom mieste v poradí.**

### Oprava chýb

* 1. Zrejmé matematické chyby, zistené pri vyhodnocovaní ponúk, budú opravené v prípade:
		1. rozdielu medzi sumou uvedenou číslom a sumou uvedenou slovom; platiť bude suma uvedená správne,
		2. rozdielu medzi jednotkovou cenou a celkovou cenou, ak uvedená chyba vznikla dôsledkom nesprávneho násobenia jednotkovej ceny množstvom; platiť bude správny súčin jednotkovej ceny a množstva,
		3. preukázateľne hrubej chyby pri jednotkovej cene v desatinnej čiarke; platiť bude jednotková cena s opravenou desatinnou čiarkou, celková cena položky bude odvodená od takto opravenej jednotkovej ceny,
		4. nesprávne spočítanej sumy vo vzájomnom súčte alebo medzisúčte jednotlivých položiek; platiť bude správny súčet, resp. medzisúčet jednotlivých položiek a pod.

### O každej vykonanej oprave bude uchádzač bezodkladne upovedomený. Uchádzač bude v takom prípade požiadaný o vysvetlenie ponuky podľa § 53 ods. 1 Zákona a o predloženie písomného súhlasu s vykonanou opravou.

##

## Časť VI.

## Prijatie ponuky

### Informácie o výsledku vyhodnotenia ponúk

* 1. Verejný obstarávateľ po vyhodnotení ponúk a po odoslaní všetkých oznámení o vylúčení uchádzača, záujemcu alebo účastníka bezodkladne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile.

Úspešnému uchádzačovi alebo uchádzačom oznámi, že jeho ponuku alebo ponuky prijíma. Neúspešnému uchádzačovi oznámi, že neuspel a dôvody neprijatia jeho ponuky. Neúspešnému uchádzačovi v informácii o výsledku vyhodnotenia ponúk uvedie aj identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk a lehotu, v ktorej môže byť doručená námietka.

### Uzavretie Dohody

* 1. Uzavretá Dohoda nesmie byť v rozpore s týmito SP a s ponukou predloženou úspešným uchádzačom alebo uchádzačmi. Verejný obstarávateľ nesmie uzavrieť Dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora[[1]](#footnote-1) a nie sú zapísaní v registri partnerov verejného sektora[[2]](#footnote-2) alebo ktorých subdodávatelia alebo subdodávatelia podľa osobitného predpisu,[1](http://www.zakonypreludi.sk/zz/2015-343/znenie-20170201#f4439932) ktorí majú povinnosť zapisovať sa do registra partnerov verejného sektora[1](http://www.zakonypreludi.sk/zz/2015-343/znenie-20170201#f4439932) a nie sú zapísaní v registri partnerov verejného sektora.[2](http://www.zakonypreludi.sk/zz/2015-343/znenie-20170201#f4439933)
	2. Dohoda s úspešným uchádzačom, ktorého ponuka bola prijatá, bude uzavretá najskôr 16 (šestnásty) deň odo dňa odoslania informácie o výsledku vyhodnotenia ponúk podľa § 55 Zákona, ak nebudú uplatnené revízne postupy, pri dodržaní postupu stanoveného v ustanovení § 56 Zákona.
	3. Úspešný uchádzač alebo uchádzači sú povinní poskytnúť verejnému obstarávateľovi riadnu súčinnosť potrebnú na uzavretie Dohody tak, aby mohla byť uzavretá do 10 (desať) pracovných dní odo dňa uplynutia lehoty podľa § 56 ods. 8, 10 a 11 Zákona, ak boli na jej uzavretie písomne vyzvaní prostredníctvom komunikačného rozhrania systému JOSEPHINE. Úspešný uchádzač alebo uchádzači, ktorí majú povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „register partnerov verejného sektora“) alebo ich subdodávatelia, ktorí majú povinnosť zapisovať sa do registra partnerov verejného sektora sú povinní na účely poskytnutia riadnej súčinnosti potrebnej na uzavretie Dohody mať v registri partnerov verejného sektora zapísaných konečných užívateľov výhod.
	4. Ak úspešný uchádzač alebo uchádzači odmietnu uzavrieť Dohodu alebo nie sú splnené povinnosti podľa bodu 29.3 A.1 Pokyny pre uchádzačov SP, verejný obstarávateľ môže uzavrieť Dohodu s uchádzačom alebo uchádzačmi, ktorí sa umiestnili ako druhí v poradí. Ak uchádzač alebo uchádzači, ktorí sa umiestnili ako druhí v poradí odmietnu uzavrieť Dohodu, neposkytnú verejnému obstarávateľovi riadnu súčinnosť potrebnú na jej uzavretie tak, aby mohla byť uzavretá do 10 (desať) pracovných dní odo dňa, keď boli na jej uzavretie písomne vyzvaní alebo ak uchádzač alebo uchádzači, ktorí sa umiestnili ako druhí v poradí a ich subdodávatelia nesplnia povinnosť podľa bodu 29.3 A.1 Pokyny pre uchádzačov SP, verejný obstarávateľ môže uzavrieť Zmluvu s uchádzačom alebo uchádzačmi, ktorí sa umiestnili ako tretí v poradí.
	5. Uchádzač alebo uchádzači, ktorí sa umiestnili ako tretí v poradí a ich subdodávatelia, sú povinní splniť povinnosť podľa bodu 29.3 A.1 Pokyny pre uchádzačov SP a poskytnúť verejnému obstarávateľovi riadnu súčinnosť, potrebnú na uzavretie Dohody tak, aby mohla byť uzavretá do 10 (desať) pracovných dní odo dňa, keď boli na jej uzavretie písomne vyzvaní prostredníctvom komunikačného rozhrania systému JOSEPHINE.
	6. Verejný obstarávateľ môže v Oznámení určiť, že lehota uvedená v bodoch 29.3 až 29.5 je dlhšia ako 10 (desať) pracovných dní.
	7. **Povinnosť byť zapísaný v registri partnerov verejného sektora sa nevzťahuje** na toho, komu majú byť **jednorazovo poskytnuté finančné prostriedky neprevyšujúce sumu 100 000 eur** alebo **v úhrne neprevyšujúce sumu 250 000 eur v kalendárnom roku**, ak ide o opakujúce sa plnenie; to neplatí, ak výšku štátnej pomoci alebo investičnej pomoci nemožno v čase zápisu do registra partnerov verejného sektora určiť.
	8. **Úspešný uchádzač je povinný predložiť najneskôr v lehote stanovenej vo výzve na poskytnutie riadnej súčinnosti Dohodu v 5 (piatich) rovnopisoch vrátane jej príloh v tlačenej (listovej) forme**. Nesplnenie tejto povinnosti bude verejný obstarávateľ považovať za neposkytnutie riadnej súčinnosti.
	9. Verejný obstarávateľ vyžaduje, aby úspešný uchádzač v Dohode najneskôr v čase jej uzavretia uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. (Príloha č. 3 k časti B.3 Zoznam subdodávateľov a podiel subdodávok k Dohode). Nesplnenie tejto povinnosti bude verejný obstarávateľ považovať za neposkytnutie riadnej súčinnosti.
	10. V prípade, že úspešným uchádzačom je skupina dodávateľov, úspešný uchádzač je povinný najneskôr v lehote stanovenej vo výzve na poskytnutie riadnej súčinnosti predložiť relevantný doklad preukazujúci splnenie podmienok uvedenej v bode 18.5 tejto časti SP. Nesplnenie tejto povinnosti bude verejný obstarávateľ považovať za neposkytnutie riadnej súčinnosti.
	11. V prípade, že je úspešným uchádzačom skupina dodávateľov a Dohoda s verejným obstarávateľom bude na strane úspešného uchádzača podpísaná splnomocnenou osobou/osobami, úspešný uchádzač je povinný predložiť najneskôr v lehote stanovenej vo výzve na poskytnutie riadnej súčinnosti plnú moc splnomocnenej osoby/osôb, pričom v nej musí byť výslovne uvedené oprávnenie splnomocnenej osoby/osôb na podpis Dohody (ak takáto plná moc nebola predložená uchádzačom v rámci ponuky). Nesplnenie tejto povinnosti bude verejný obstarávateľ považovať za neposkytnutie riadnej súčinnosti.
	12. Povinnosť mať zapísaných konečných užívateľov výhod v registri partnerov verejného sektora sa vzťahuje na každého člena skupiny dodávateľov.
	13. Verejný obstarávateľ si vyhradzuje právo neprijať ani jednu z predložených ponúk a nepodpísať Zmluvu s úspešným uchádzačom v prípade, ak sa zmenia okolnosti za akých sa toto verejné obstarávanie vyhlasovalo.
	14. Verejný obstarávateľ si vyhradzuje právo neprijať ponuky uchádzačov, ktoré budú cenovo prevyšovať predpokladanú hodnotu zákazky, t. j. ktorých najnižšia cena bude vyššia ako plánované finančné prostriedky obstarávateľa na predmet zákazky.

### Zrušenie verejného obstarávania

* 1. Verejný obstarávateľ zruší verejné obstarávanie alebo jeho časť, ak:
1. ani jeden uchádzač alebo záujemca nesplnil podmienky účasti vo verejnom obstarávaní a uchádzač alebo záujemca neuplatnil námietky v lehote podľa Zákona,
2. nedostal ani jednu ponuku,
3. ani jedna z predložených ponúk nezodpovedá požiadavkám určeným podľa § 42 Zákona alebo § 45 Zákona a uchádzač nepodal námietky v lehote podľa Zákona,
4. jeho zrušenie nariadil úrad.
	1. Verejný obstarávateľ môže zrušiť verejné obstarávanie alebo jeho časť aj vtedy, ak sa zmenili okolnosti, za ktorých sa vyhlásilo verejné obstarávanie, ak sa v priebehu postupu verejného obstarávania vyskytli dôvody hodné osobitného zreteľa, pre ktoré nemožno od verejného obstarávateľa požadovať, aby vo verejnom obstarávaní pokračoval, najmä ak sa zistilo porušenie tohto zákona, ktoré má alebo by mohlo mať zásadný vplyv na výsledok verejného obstarávania, ak nebolo predložených viac ako dve ponuky alebo ak navrhované ceny v predložených ponukách sú vyššie ako predpokladaná hodnota. Ak bola predložená len jedna ponuka a verejný obstarávateľ alebo obstarávateľ nezrušil verejné obstarávanie alebo jeho časť, je povinný zverejniť v profile odôvodnenie, prečo verejné obstarávanie nezrušil.
	2. Verejný obstarávateľ je povinný bezodkladne upovedomiť všetkých uchádzačov alebo záujemcov o zrušení použitého postupu zadávania zákazky alebo jeho časti s uvedením dôvodu a oznámi postup, ktorý použije pri zadávaní zákazky na pôvodný predmet zákazky.
	3. Verejný obstarávateľ v informácii o výsledku verejného obstarávania uvedie, či zadávanie zákazky bude predmetom opätovného uverejnenia.

**Prílohy:**

Príloha č. 1 k časti A.1 - Všeobecné informácie o uchádzačovi

Príloha č. 2 k časti A.1 - Jednotný európsky dokument

# A.2 KritériÁ na hodnotenie ponúk a PRAVIDLÁ ich uplatnenia

### Určenie kritéria:

* 1. Ponuky uchádzačov **sa budú** vyhodnocovať **v súlade s § 44 ods. 3 písm. c) Zákona,** a teda na základe najnižšej ceny.
	2. Kritéria na vyhodnotenie ponúk a spôsob ich uplatnenia sú pre každú samostatne vyhodnocovanú časť predmetu zákazky (bod 3.1 týchto SP) rovnaké.
	3. Jediným kritériom na vyhodnotenie ponúk je: **Celková cena za dodanie predmetu zákazky v EUR bez DPH.**
	4. Celková cena za dodanie predmetu zákazky pre jednotlivú časť – je cena za dodanie predmetu zákazky v rozsahu a v súlade s požiadavkami uvedených v časti B.1 týchto SP.
1. **Definícia kritéria**
	1. Jediným kritériom pre každú samostatne vyhodnocovanú časť predmetu zákazky je **najnižšia cena** za dodanie predmetu zákazky v rozsahu a v súlade s požiadavkami uvedenými v časti B.1 Opis predmetu zákazky týchto SP vypočítanú a vyjadrenú v € bez DPH. Predpokladané množstvo a celková cena za dodanie predmetu zákazky podľa časti je vyjadrené v Prílohe č. 1 k časti B.2 Špecifikácia ceny (v závislosti od toho, na ktorú časť/-ti uchádzač predkladá ponuku) a bude slúžiť iba pre účely vyhodnotenia verejnej súťaže.
	2. Cena musí byť vypočítaná a vyjadrená podľa bodu 14, časti A.1 týchto SP. Pre potreby vyhodnotenia ponúk sa použije cena v € bez DPH.

### Pravidlá uplatnenia stanovených kritérií na vyhodnotenie ponúk sú nasledujúce:

* 1. Uchádzač uvedie svoj **Návrh na plnenia kritéria** do Prílohy č. 1 k časti A.2 týchto SP – podľa toho, za ktorú vyhodnocovanú časť/-ti súťažnú ponuku predkladá:
* Ponúkaná cena na predmet zákazky pre časť 1.: Región ZS,
* Ponúkaná cena na predmet zákazky pre časť 2.: Región SS,
* Ponúkaná cena na predmet zákazky pre časť 3.: Región VS.
	1. Poradie uchádzačov sa určí porovnaním výšky navrhnutých ponukových cien za dodanie predmetu zákazky vyjadrených v €, uvedených v jednotlivých ponukách uchádzačov, podľa určenej definície kritéria. Úspešný bude ten uchádzač, ktorý navrhol/požaduje za dodanie tovaru**najnižšiu cenu v Euro bez DPH**.
1. **Spôsob uvedenia návrhu na plnenie:**
	1. Uchádzač uvedie svoj návrh na plnenia kritéria v tabuľke Prílohy č. 1, č. 2, č. 3 k časti A.2 Kritériá na hodnotenie ponúk a pravidlá ich uplatnenia týchto SP podľa toho, na ktorú časť/-ti predkladá ponuku. Uchádzač tabuľku **nevypĺňa**, jednotlivé hodnoty budú **vyplnené automaticky**, po vyplnení jednotkových cien v Prílohe č. 1 k časti B.2 – Špecifikácia ceny pre časť 1: Región ZS. (Tabuľka č. 1 – 6), Prílohe č. 2 k časti B.2 – Špecifikácia ceny pre časť 2: Región SS. (Tabuľka č. 1 – 8) a Príloha č. 3 k časti B.2 – Špecifikácia ceny pre časť 3: Región VS. (Tabuľka č. 1 – 6) uchádzačom, na základe zabudovaného vzájomného prepojenia medzi danými prílohami.

**Prílohy:**

Príloha č. 1 k časti A.2 – Návrh na plnenie kritéria pre časť 1. Región ZS.

Príloha č. 2 k časti A.2 – Návrh na plnenie kritéria pre časť 2. Región SS.

Príloha č. 3 k časti A.2 – Návrh na plnenie kritéria pre časť 3. Región VS.

# B.1 OPIS PREDMETU ZÁKAZKY

* 1. **Názov predmetu zákazky:**
	2. Revízie elektrických zariadení
	3. **Opis predmetu zákazky:**

* 1. Zákazka je rozdelená na 3 časti:
		1. Časť I. Región ZS.,
		2. Časť II. Región SS.,
		3. Časť III. Región VS.
	2. Predmetom zákazky je pravidelné vykonávanie odborných prehliadok a odborných skúšok (ďalej len „**OP a OS**“, resp. „**revízia**“) na elektrických vyhradených zariadeniach, bleskozvodov a pracovných strojov podľa platných vyhlášok a noriem na strediskách NDS a.s., na základe Zákona č. 124/2006 Z. z. o bezpečnosti a ochrane zdravia pri práci, Vyhlášky č. 508/2009 Z. z. v platnom znení a na základe platných noriem STN a STN EN.
	3. Predmetom zákazky pre všetky tri regióny je:
* OP a OS na VTZ elektrických a zabezpečenie úradných skúšok v zmysle Prílohy č. 1 (Tabuľka č. 1 – 6), 2 (Tabuľka č. 1 – 8) a 3 (Tabuľka č. 1 – 6) k časti B.2 - Špecifikácia ceny týchto SP:
	+ 1. Elektrické prípojky a elektrické inštalácie budov - elektrická inštalácia vrátane elektrických zariadení, ktoré sú jej súčasťou podľa druhu prostredia. Preveruje sa napr. prípojková skriňa, elektromerový rozvádzač, hlavný rozvádzač, podružné rozvádzače, svetelné, zásuvkové a technologické obvody s pripojenými inými spotrebičmi.
		2. Pasívne a aktívne bleskozvody - budovy, mosty ktoré sú chránené pred bleskom zariadením na ochranu pred nepriaznivými účinkami atmosférickej elektriny (kontrola dôležitých hodnôt overené meraním v zmysle lehoty pravidelných OP a OS, ktoré sú určované podľa druhu objektu, kontrola stavu bleskozvodu, kontrola skrutiek a svoriek, kontrola záchytných tyčí, kontrola podpier a zvodových vodičov, kontrola vodivosti a spojenia strechy, kontrola uchytenia, meranie zemných odporov uzemnenia).
		3. Trafostanice bez napätia - vypracovanie odborných prehliadok a odborných skúšok 22 kV časti trafostanice v zmysle vyhl. č. 508/2009 Z. z. v bez napäťovom stave - zabezpečenie odstavenie trafostanice za účasti distribučnej spoločnosti podľa požiadavky jednotlivých stredísk (cez deň v noci, alebo vo sviatok), vypísanie "B príkazu oprávneným pracovníkom; Vykonanie pravidelného servisu VN a NN zariadení:
			1. zhodnotenie stavu transformátora,
			2. očistenie transformátora,
			3. kontrola zvodičov prepätia,
			4. zistenie prípadných netesností (pri olejový transformátoroch),
			5. vyčistenie zberníc a prívodov a káblov,
			6. kontrola a dotiahnutie prúdových spojov,
			7. kontrola stavu oleja v nádobe transformátora (pri olejový transformátoroch),
			8. kontrolné nastavenie VN ochrán,
			9. kontrola NN a VN prechodových izolátorov,
			10. meranie izolačných stavov transformátora,
			11. kontrola a meranie napätia v NN rozvádzači po uvedení transformátora do prevádzky,
			12. kontrola prepínača odbočiek,
			13. skúška transformátorových olejov na prieraz,
			14. kontrola stavu infrakamerou po zapnutí,
			15. kontrola povinnej výbavy trafostanice
			16. kontrola vzdušného VN vedenia 22 kV prípojky od miesta odbočenia po úsekový odpínač,
			17. kontrola úsekového odpínača a VN bleskoistiek,
			18. meranie izolačných a zemných odporov.

* + 1. Trafostanice pod napätím – vypracovanie správy z údržby trafostanice pod napätím a vypracovanie hlásenia o premeraní statického kondenzátora.

Vykonávanie údržby rozvádzača NN a VN:

* + - 1. kontrola stavu stavebnej časti trafostanice, vetrania a pod.
			2. celistvosť zvodov, uzemnenie ,
			3. kontrola teploty prúdových spojov infrakamerou,
			4. kontrola znečistenia izolátorov a bleskoistiek,
			5. zhodnotenie stavu NN rozvádzačov a elektrických prvkov inštalovaných rozvádzači,
			6. očistenie NN rozvádzača (vonkajší a vnútorný priestor),
			7. kontrola a údržba elektrických prvkov inštalovaných v rozvádzači,
			8. kontrola káblových koncoviek, a káblových ukončení (oká),
			9. vyčistenie zberníc, prívodov a káblov,
			10. kontrola poistkových spodkov a poistiek NN.
		1. Úradné skúšky trafostaníc – zabezpečenie úradnej skúšky v bez napäťovom stave - zabezpečenie odstavenie trafostanice za účasti distribučnej spoločnosti podľa požiadavky jednotlivých stredísk (cez deň v noci, alebo vo sviatok), vypísanie "B príkazu oprávneným pracovníkom; Vykonanie pravidelného servisu VN a NN zariadení.
		2. Vonkajšie a verejné osvetlenie – vizuálna kontrola, kontrola rozvádzačov, vedenia, uzemnenia, výzbroje stožiara, impedancie vypínacej slučky. V rámci OP a OS verejného osvetlenia sa vykonávajú na odpočívadlách aj kontroly infopointov.
		3. Pracovné stroje – OP a OS sa riadi podľa normy STN EN 60 204-1 / IEC 60 204 a pozostáva z:
			1. overenie zhody elektrických častí s technickou dokumentáciou,
			2. overenie ochrany samočinného vypnutia,
			3. skúška izolácie a izolačného odporu,
			4. ochrana pred zvyškovým napätím,
			5. funkčná skúška.
	1. **Miesto výkonu:**
	2. **v Regióne ZS.** pre 6 stredísk NDS a.s., ktoré sú špecifikované v prílohe č. 1 k časti B.1
	3. **v Regióne SS.** pre 8 stredísk NDS a.s., ktoré sú špecifikované v prílohe č. 2 k časti B.1
	4. **v Regióne VS.** pre 6 stredísk NDS a.s., ktoré sú špecifikované v prílohe č. 3 k časti B.1
	5. **Doba trvania zmluvy:**
	6. 48 mesiacov (4 roky) odo dňa účinnosti rámcovej dohody,
	7. **Zoznam osôb a kontakty na strediská:**
	8. Pre Región ZS., kontaktné osoby sú špecifikované v prílohe č. 1 k časti B.1
	9. Pre Región SS., kontaktné osoby sú špecifikované v prílohe č. 2 k časti B.1
	10. Pre Región VS., kontaktné osoby sú špecifikované v prílohe č. 3 k časti B.1
	11. **Ostatné požiadavky na predmet zákazky:**
	12. Verejný obstarávateľ požaduje vykonanie predmetu zákazky v súlade so všeobecne záväznými právnymi predpismi SR, s náležitou odbornou starostlivosťou a v súlade so záujmami Verejného obstarávateľa.
	13. Verejný obstarávateľ požaduje zabezpečiť, aby osoby vykonávajúce predmet zákazky mali všetky legislatívou predpísané školenia a skúšky súvisiace s ich pracovným zaradením pri realizácii predmetu zákazky úspešným uchádzačom. Úspešný uchádzač je zároveň povinný dodržiavať všetky predpisy tak, aby nedošlo k poškodeniu alebo znehodnoteniu majetku Verejného obstarávateľa a ku škodám zapríčineným činnosťou zhotoviteľa počas vykonávania predmetu zákazky.
	14. Po vykonaní OP a OS je Poskytovateľ povinný vypracovať a odovzdať Verejnému obstarávateľovi správu o výsledku v 2 (dvoch) vyhotoveniach. V písomnej papierovej forme a **aj v elektronickej podobe vo formáte Microsoft Word \*.doc, \*.docx alebo PDF.** a zaslať ju na kontaktnú adresu objednávateľa (e-mailová adresa bude oznámená úspešnému uchádzačovi) po podpise Dohody.
	15. Cena musí obsahovať všetky náklady súvisiace s jej vykonaním.

**Prílohy:**

Príloha č. 1 k časti B.1 – Zoznam osôb a kontakty na strediská pre časť 1: Región ZS.

Príloha č. 2 k časti B.1 – Zoznam osôb a kontakty na strediská pre časť 2: Región SS.

Príloha č. 3 k časti B.1 – Zoznam osôb a kontakty na strediská pre časť 3: Región VS.

# B.2 SPÔSOB URČENIA CENY

1. Cena za vykonanie predmetu zákazky bude stanovená v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách.
2. Je výhradnou povinnosťou uchádzača, aby si dôsledne preštudoval SP, ktoré môžu akýmkoľvek spôsobom ovplyvniť cenu a charakter ponuky alebo poskytnutie služby.
3. Uchádzač je povinný do ceny zahrnúť všetky náklady, činnosti, práce, výkony alebo služby nevyhnutné za účelom riadneho vykonania predmetu súťaže.
4. Cena celkom za predmet zákazky je celková cena za dodanie predmetu zákazky, ktorý dodá uchádzač na základe plnenia predmetu zákazky v rozsahu, vyhotovení, technickej špecifikácii a parametroch v súlade s opisom zákazky uvedeným v časti B.1 Opis predmetu zákazky týchto SP. Uchádzač uvedie svoj návrh na plnenia kritéria v Prílohe č. 1, a/alebo 2, a/alebo 3 k časti A.2, B2 - Návrh na plnenie kritéria, Špecifikácia ceny týchto SP – pre Región ZS (Tabuľka 1 – 6), pre Región SS (Tabuľka 1 – 8) a pre Región VS (Tabuľka č. 1 – 6) uchádzač vyplní žlto vyznačené bunky. Celková cena za dodanie predmetu zákazky je daná súčtom všetkých súčinov jednotkovej ceny a množstva uvedeného v Prílohe č. 1, 2, 3 k časti B.2 Špecifikácia ceny týchto SP – pre Región ZS (Tabuľka č. 1 – 6), pre Región SS (Tabuľka č. 1 – 8) a pre Región VS (Tabuľka č. 1 – 6).
5. Uchádzač doplní do Prílohy č.1, a/alebo č. 2. a/alebo č.3 k časti B.2 Špecifikácia ceny cenu v eur bez DPH za poskytnutie služby na dve desatinné miesta. Cena sa vyplňuje bez medzier pri tisícoch a miliónoch. Cenu predloží v elektronickej forme vo formáte Microsoft Excel \*xls./\*xlsx..
6. Prijatá jednotková cena je záväzná pre uzatvorenie zmluvy, stanovená v súlade s ponukou uchádzača. Pokrýva všetky zmluvné záväzky, je pevná a nemenná počas trvania zmluvy.
7. Ceny uvedené v ponuke je možné meniť iba v lehote na predkladanie ponúk, potom sú nemenné a záväzné pre uzatvorenie Dohody.
8. Výška ceny uvedená v ponuke predstavuje konečnú cenu služby zohľadňujúcu všetky náklady uchádzača, ktoré mu v súvislosti s poskytnutím služby môžu vzniknúť a to vrátane akýchkoľvek daní, poplatkov alebo iných nákladov, ktoré bude uchádzač povinný uhrádzať v zmysle všeobecne záväzných právnych predpisov, ktorých účinnosť nastane po predložení ponuky do doby účinnosti dohody.
9. Verejný obstarávateľ si vyhradzuje právo na predloženie kalkulácií, rozborov, rozpisov jednotkových cien z ponuky uchádzača a to v prípade, že táto jednotková cena vykazuje výrazný rozdiel oproti ostatným uchádzačom alebo oproti obvyklým trhovým cenám.
10. Predpokladanú hodnotu zákazky (PHZ) uvedenú v oznámení Verejný obstarávateľ považuje za finančný limit a okolnosť dôležitú pre plnenie Dohody.
11. Uchádzač bude akceptovať zníženie celkovej ceny aj v prípade, že časť predmetu zákazky sa na podnet verejného obstarávateľa nebude realizovať.

**Prílohy:**

Príloha č. 1 k časti B.2 – Špecifikácia ceny pre časť 1: Región ZS. (Tabuľka č. 1 – 6)

Príloha č. 2 k časti B.2 – Špecifikácia ceny pre časť 2: Región SS. (Tabuľka č. 1 – 8)

Príloha č. 3 k časti B.2 – Špecifikácia ceny pre časť 3: Región VS. (Tabuľka č. 1 – 6)

# B.3 OBCHODNÉ PODMIENKY dodania PREDMETU ZÁKAZKY

**Uchádzač vo svojej ponuke predloží návrh dohody** **podľa Obchodného zákonníka, v ktorej budú v celom rozsahu akceptované obchodné podmienky dodania predmetu zákazky stanovené v dokumentoch, ktoré tvoria prílohu k týmto súťažným podkladom.** Predložený návrh dohody musí byť podpísaný štatutárnym zástupcom (zástupcami) uchádzača, resp. osobou oprávnenou konať v mene uchádzača.

V návrhu dohody budú uvedené nasledovné údaje:

**Rámcová dohoda**

 **Číslo objednávateľa: Číslo poskytovateľa:**

**„Zabezpečenie služby revízie elektrických zariadení – región [doplniť ZS/SS/VS]“**

uzatvorená podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) a § 269 ods. 2 Obchodného zákonníka v platnom znení

(ďalej len „rámcová dohoda“ alebo „dohoda“)

**Čl. I.**

**ÚČASTNÍCI DOHODY**

1. **Objednávateľ:**

Obchodné meno: **Národná diaľničná spoločnosť, a.s.**

Sídlo: Dúbravská cesta 14, 841 04 Bratislava

Zápis v obch. reg.: Okresný súd Bratislava I, Oddiel Sa, Vložka č. 3518/B

Štatutárny orgán: Ing. Juraj Tlapa, predseda predstavenstva

 Ing. Peter Peťko, MBA, člen predstavenstva

**Osoby oprávnené na rokovanie:**

- vo veciach zmluvných: JUDr. Jana Ježíková, vedúca odboru právneho

- vo veciach technických: Ing. Petra Bohunová, vedúca oddelenia nákupu a ostatných činností

 Bc. Viktor Trankovič, špecialista prevádzky

* vo veciach cenových: Ing. Karolína Bálintová, vedúca odboru cien a fin. kontrol.

stavieb

Bankové spojenie: UniCredit Bank Czech Republic and Slovakia, a.s., pobočka

 zahraničnej banky

Číslo účtu (IBAN): SK30 1111 0000 0066 2485 9013

SWIFT kód: UNCRSKBX

IČO: 35 919 001

DIČ: 202 193 7775

IČ DPH: SK 202 193 7775

Tel.: +421 2 5831 1111

(ďalej len **„objednávateľ“**)

**a**

1. **Poskytovateľ:**

Obchodné meno:

Sídlo:

Zápis v obch. reg.:

Štatutárny orgán:

Osoby oprávnené na rokovanie:

- vo veciach zmluvných

- vo veciach technických

- vo veciach cenových

Bankové spojenie:

Číslo účtu (IBAN):

SWIFT kód:

IČO:

DIČ:

IČ DPH:

Tel.:

(ďalej len **„poskytovateľ“**)

(objednávateľ a poskytovateľ spolu ďalej len **„zmluvné strany“**)

**Čl. II.**

**PREDMET DOHODY**

2.1 Predmetom tejto dohody je záväzok poskytovateľa vykonávať pre objednávateľa Revízie elektrických zariadení, spočívajúce najmä, nie však výlučne v pravidelných odborných prehliadkach a odborných skúškach (ďalej len „OP a OS“ alebo „revízie“) na elektrických vyhradených technických zariadeniach (ďalej len „VTZ“), bleskozvodoch a pracovných strojoch za podmienok špecifikovaných v tejto Dohode a v súťažných podkladoch na základe písomných objednávok a záväzok objednávateľa zaplatiť poskytovateľovi za riadne a včasné splnenie si povinností podľa tejto dohody cenu dohodnutú podľa čl. IV tejto dohody.

2.2. Špecifikácia predmetu plnenia podľa tejto dohody je uvedená v Prílohe č. 4 Opis predmetu zákazky, ktorá tvorí neoddeliteľnú súčasť tejto dohody.

2.3 Objednávateľ bude revízie objednávať u poskytovateľa na základe písomnej objednávky, v ktorej budú špecifikované najmä množstvá a druh zariadenia a druh požadovanej revízie, miesto plnenia, termín dodania. Každé plnenie v zmysle konkrétnej objednávky je posudzované samostatne.

2.4 Záväzné objednávky na predmet dohody majú za objednávateľa právo vystaviť osoby uvedené v prílohe č. 1 tejto dohody. Zmluvné strany sa dohodli, že osoby oprávnené vystavovať objednávky podľa tohto článku tejto dohody môže objednávateľ jednostranne zmeniť písomným oznámením tejto zmeny poskytovateľovi, pričom sa výslovne dohodli, že v takom prípade nie je potrebné uzatvárať samostatný dodatok k tejto dohode.

2.5 Objednávateľ doručí objednávku poskytovateľovi doporučenou poštou na adresu poskytovateľa uvedenú v záhlaví tejto rámcovej dohody. Poskytovateľ sa zaväzuje potvrdiť prijatie objednávky na jej kópii, ktorú doručí späť objednávateľovi do 7 (sedem) dní odo dňa doručenia.

2.6 Kontaktnou osobou poskytovateľa na komunikáciu s osobami uvedenými v bode 2.4 tohto článku je .................. (*doplní poskytovateľ*) email: .................. (*doplní poskytovateľ*) a t. č.: ................ (*doplní poskytovateľ*).

**Čl. III.**

**MIESTO A ČAS PLNENIA**

3.1 Dohoda sa uzatvára na dobu určitú, a to na obdobie 48 mesiacov odo dňa nadobudnutia jej účinnosti.

3.2 Miestom plnenia sú Strediská správy a údržby diaľnic a im do správy prislúchajúce VTZ, bleskozvody a pracovné stroje, pričom konkrétne miesto bude uvedené v príslušnej objednávke vystavenej objednávateľom.

3.3 Čas vykonávania premetu plnenia bude určený v jednotlivých objednávkach podľa požiadavky. Poskytovateľ sa zaväzuje, v prípade, ak bude požiadavka z dôvodu neprerušenia prevádzky na vykonanie predmetu plnenia v noci alebo vo sviatok, tieto práce vykonať v určenom čase.

**Čl. IV.**

**CENA A PLATOBNÉ PODMIENKY**

4.1 Cena za plnenie záväzku poskytovateľa je stanovená dohodou zmluvných strán v súlade so zákonom č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách a sú v nej zahrnuté všetky náklady, činnosti, práce a výkony alebo služby nevyhnutné za účelom riadneho vykonania predmetu plnenia. Prijaté jednotkové ceny z ponuky (príloha č. 2 Špecifikácia ceny tejto rámcovej dohody) sú pevné a nemenné počas trvania rámcovej dohody. Cena za každú revíziu, ako aj celková cena za vykonanie revízie podľa tejto dohody sa stanoví ako súčet súčinov jednotkových cien uvedených v prílohe č. 2 Dohody a skutočne vykonaných a objednávateľom odsúhlasených množstiev prác vykonaných v súlade s objednávkami objednávateľa.

4.2 Celková cena za predmet plnenia podľa rámcovej dohody nesmie prekročiť predpokladanú hodnotu zákazky ................. eur bez DPH (slovom: ..................................... bez DPH).

4.3 Poskytovateľovi prislúcha úhrada len za skutočne vykonané práce na predmete plnenia podľa konkrétnej objednávky.

4.4 Objednávateľ sa zaväzuje zaplatiť poskytovateľovi dohodnutú cenu za zabezpečenie pracoviska na základe faktúry vystavenej poskytovateľom a doporučene doručenej do sídla objednávateľa. Fakturácia bude vykonaná pre každú objednávku samostatne, a to po podpísaní preberacieho protokolu podpísaného osobami oprávnenými konať za objednávateľa podľa skutočne prevedených prác a po dodaní správy o výsledku podľa bodu 5.7 čl. V. tejto dohody.

4.5 Podkladom pre fakturáciu je protokol podľa bodu  5.7 čl. V. tejto  dohody a  súpis skutočne

 vykonaných prác na základe konkrétnej objednávky.

4.6 Faktúra je splatná v lehote 30 (tridsať) dní odo dňa jej doporučeného doručenia bez nedostatkov do sídla objednávateľa. Na účely fakturácie sa za deň dodania považuje deň podpísania protokolu podľa bodu 5.7 čl. V. tejto dohody.

4.7 Faktúra musí obsahovať obligatórne náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len: „Zákon o DPH“). Faktúra musí  obsahovať aj nasledovné údaje: odvolávku na  číslo dohody, dodatku, objednávky, popis plnenia v zmysle predmetu dohody, bankové spojenie v zmysle dohody a musia byť k nej priložené požadované prílohy. V prípade aplikácie ustanovenia § 69 ods. 12 písm. j) Zákona o DPH musí faktúra obsahovať aj číselný kód a popis plnenia v zmysle sekcie F Nariadenia Komisie (EÚ) č. 1209/2014 z 29. októbra 2014. V prípade neaplikácie ustanovenia § 69 ods. 12 písm. j) Zákona o DPH  je poskytovateľ povinný túto skutočnosť na faktúre výslovne uviesť. Ak faktúra nebude obsahovať vyššie uvedené údaje alebo k nej nebudú priložené požadované prílohy, objednávateľ je oprávnený takúto faktúru vrátiť poskytovateľovi spolu s označením nedostatkov, pre ktoré bola vrátená. V tomto prípade sa plynutie  lehoty splatnosti takejto faktúry prerušuje a nová lehota splatnosti začne plynúť dňom nasledujúcim po dni doporučeného doručenia opravenej alebo doplnenej faktúry objednávateľovi. Zmluvné strany berú na vedomie, že za správnosť údajov na faktúre je zodpovedný výhradne poskytovateľ a nevrátenie faktúry zo strany objednávateľa sa v žiadnom prípade nemôže považovať za potvrdenie správnosti údajov na nej uvedených. V prípade, že správca dane udelí objednávateľovi akúkoľvek sankciu vyplývajúcu z nesprávnej aplikácie ustanovenia § 69 ods. 12 písm. j) Zákona o DPH, je objednávateľ oprávnený na náhradu takto vzniknutej škody od poskytovateľa v plnom rozsahu.

4.8 Úhrada vykonaná prostredníctvom banky je splnená dňom, v ktorom je príslušná časť ceny odpísaná z účtu objednávateľa v prospech účtu poskytovateľa.

4.9 Zálohové platby ani platba vopred sa neumožňuje.

4.10 Obálka, v ktorej bude doručená faktúra odosielaná, musí byť označená slovom „FAKTÚRA“. Faktúra musí byť odoslaná doporučene. U faktúry odosielanej ako obyčajná poštová zásielka nie je možné účtovať úrok z omeškania z fakturovanej ceny.

**Čl. V.**

**PODMIENKY PLNENIA ZÁVÄZKU POSKYTOVATEĽA**

5.1 Poskytovateľ je povinný vykonávať odborné prehliadky a odborné skúšky na elektrických zariadeniach vyhradených technických zariadeniach, bleskozvodoch a pracovných strojov podľa platných vyhlášok a noriem na základe zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov, Vyhlášky č. 508/2009 Z. z. Ministerstva práce, sociálnych vecí a rodiny Slovenskej republiky z 9. júla 2009, ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v platnom znení a na základe platných noriem STN a EN STN platných ku dňu vykonávania prác, na vlastnú zodpovednosť, pričom je povinný rešpektovať všetky technické normy, dodržiavať všeobecne záväzné právne predpisy a podmienky tejto dohody, v opačnom prípade zodpovedá za vzniknutú škodu. Poskytovateľ je povinný pri zabezpečovaní pracoviska postupovať tak, aby neohrozil bezpečnosť a zdravie svojich zamestnancov alebo nepoškodil majetok objednávateľa alebo zamestnancov objednávateľa, v opačnom prípade zodpovedá za takto vzniknutú škodu.

5.2 Poskytovateľ vykonáva všetky služby spojené s predmetom plnenia (OP a OS) na základe predmetu činnosti zapísanej v obchodnom registri a na základe oprávnení vydaných Technickou inšpekciou a.s. na výkon odborných prehliadok a odborných skúšok vyhradených technických zariadení elektrických vrátane bleskozvodov a pracovných strojov.

5.3 Poskytovateľ sa zaväzuje odborné prehliadky a odborné skúšky vyhradených technických zariadení vykonávať s maximálnou odbornou starostlivosťou a dbať na to, aby nedošlo k zraneniu zamestnanca objednávateľa a poškodeniu majetku objednávateľa.

5.4. Poskytovateľ sa zaväzuje neodkladne informovať objednávateľa o zistených nedostatkoch, závadách a poškodeniach. V prípade zistenia závady alebo poškodenia spíšu strany protokol o vadách zariadenia, ktorý podpíšu osoby oprávnené konať za obidve zmluvné strany.

5.5. Poskytovateľ zodpovedá za bezpečnosť a ochranu zdravia vlastných zamestnancov, za ohrozenie bezpečnosti na mieste plnenia svojho záväzku a všetky prípadné škody, zavinené svojím konaním, prípadne nekonaním v prípadoch, kedy bol podľa tejto dohody alebo zákona povinný konať. Pri uskutočňovaní prác je nutné dodržovať všetky súvisiace právne predpisy o ochrane zdravia a bezpečnosti pri práci, o bezpečnosti technických zariadení, právne predpisy o ochrane životného prostredia a požiarnej bezpečnosti.

5.6 Poskytovateľ sa zaväzuje svoj záväzok vykonať prostredníctvom zaškolených a poučených zamestnancov s požadovanou odbornou spôsobilosťou podľa všeobecne záväzných právnych predpisov.

5.7 O poskytovaní odborných prehliadok a odborných skúšok vyhradených technických zariadení, bleskozvodov a pracovných strojov je poskytovateľ povinný vypracovať a odovzdať objednávateľovi správu o výsledku v dvoch vyhotoveniach pre každý objekt alebo zariadenie v písomnej papierovej forme, ktoré doručí v jednom výtlačku do sídla objednávateľa, v jednom výtlačku do miesta určeného v príslušnej objednávke a jedno vyhotovenie v elektronickej forme vo formáte .doc, .docx alebo .PDF, ktoré zašle na kontaktnú mailovú adresu objednávateľa: viktor.trankovic@ndsas.sk, a to do 5 (päť) pracovných dní od vykonania revízie. O prevzatí správy spíšu strany preberací protokol, ktorý bude podpísaný osobami oprávnenými konať za obidve zmluvné strany.

 5.8 Poskytovateľ nesmie predmet plnenia podľa tejto dohody ako celok odovzdať na dodanie inému subjektu. Časť predmetu plnenia podľa tejto dohody môže poskytovateľ odovzdať na vykonanie svojmu subdodávateľovi uvedenému v zozname subdodávateľov, ktorý tvorí Prílohu č. 3 tejto dohody. Súhlas objednávateľa s dodaním predmetu plnenia podľa tejto dohody prostredníctvom subdodávateľa nezbavuje poskytovateľa povinnosti a zodpovednosti za všetky práce a činnosti subdodávateľa.

5.9 Ak sa na poskytovateľa a jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“), potom je poskytovateľ, ako aj jeho subdodávatelia, povinný dodržať túto povinnosť po celú dobu trvania tejto dohody, pričom poskytovateľ sa zaväzuje zabezpečiť splnenie tejto povinnosti aj zo strany subdodávateľov. V prípade porušenia povinnosti poskytovateľa podľa predchádzajúcej vety, je objednávateľ oprávnený od zmluvy odstúpiť v okamihu, ako sa o tomto porušení dozvedel. Ak v súvislosti s porušením vyššie uvedenej povinnosti uloží príslušný správny orgán objednávateľovi akúkoľvek sankciu, poskytovateľ je povinný túto sankciu mu v plnej výške nahradiť.

5.10 Počas trvania tejto dohody je poskytovateľ oprávnený zmeniť subdodávateľa uvedeného v prílohe tejto dohody výlučne na základe dodatku k tejto dohode. Nový subdodávateľ musí spĺňať povinnosť zápisu v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva. Objednávateľ má právo odmietnuť podpísať dodatok a požiadať poskytovateľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva, nekvalitne realizované práce konkrétnym subdodávateľom pri predchádzajúcich zákazkách, nesplnenie podmienok pre výmenu subdodávateľa atď.). Poskytovateľ je povinný žiadosti objednávateľa podľa predchádzajúcej vety bezodkladne vyhovieť a navrhnúť iného subdodávateľa, pričom tento subdodávateľ musí spĺňať  povinnosť zápisu v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva.

5.11 Poskytovateľ vyhlasuje, že Príloha č. 3 k tejto dohode obsahuje aktuálne a úplné údaje podľa ustanovenia § 41 ods. 3, 4 a 5 ZVO. Údaje podľa § 41 ods. 3 ZVO sú údaje o všetkých známych subdodávateľoch v rozsahu obchodné meno/názov, sídlo/miesto podnikania, IČO, zápis do príslušného registra a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (ďalej len „Údaje“). Zmenu Údajov akéhokoľvek aktuálneho subdodávateľa je poskytovateľ povinný bezodkladne písomne oznámiť objednávateľovi, pričom zmluvné strany sa výslovne dohodli, že na zmenu Údajov nie je potrebné uzatvoriť dodatok k dohode. V prípade nesplnenia povinnosti poskytovateľa v zmysle predchádzajúcej vety má objednávateľ nárok na zmluvnú pokutu vo výške 100,- Eur (slovom: jednosto eur) za každý neoznámený zmenený údaj, ako aj náhradu škody, ktorá objednávateľovi v tejto súvislosti vznikne. V dodatku k rámcovej dohode, ktorým sa mení pôvodný subdodávateľ, je poskytovateľ povinný uviesť aktuálne a úplné Údaje nového subdodávateľa.

5.12 V prípade, ak poskytovateľ preukazoval splnenie podmienok účasti podľa § 34 ZVO inou osobou, je povinný pri plnení tejto dohody skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti.

5.13 Poskytovateľ sa zaväzuje, že nebude v súvislosti s predmetom dohody v súvislosti s vykonávaním činnosti, ktorá je predmetom dohody zamestnávať zamestnancov v rozpore s právnymi predpismi Slovenskej republiky upravujúcimi nelegálnu prácu a nelegálne zamestnávanie, ako aj právnymi predpismi Európskej únie, a to najmä v rozpore so zákonom č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov (ďalej len „zákon o nelegálnej práci“), v spojení so zákonom č. 311/2001 Z. z. Zákonník práce, zákonom č. 513/1991 Zb. Obchodný zákonník, zákonom č. 5/2004 Z. z. o službách zamestnanosti a o zmene a doplnení niektorých zákonov, zákonom č. [461/2003 Z. z.](http://www.zakonypreludi.sk/zz/2003-461) o sociálnom poistení, zákonom č. [404/2011 Z. z.](http://www.zakonypreludi.sk/zz/2011-404) o pobyte cudzincov a o zmene a doplnení niektorých zákonov, zákona č. [480/2002 Z. z.](http://www.zakonypreludi.sk/zz/2002-480) o azyle a o zmene a doplnení niektorých zákonov v znení neskorších predpisov, Smernicou Európskeho parlamentu a Rady 2009/52/ES z 18. júna 2009, ktorou sa stanovujú minimálne normy pre sankcie a opatrenia voči zamestnávateľom štátnych príslušníkov tretích krajín, ktorí sa neoprávnene zdržiavajú na území členských štátov.

5.14 V prípade, že orgán vykonávajúci kontrolu nelegálnej práce a nelegálneho zamestnávania zistí porušenie § 7b ods. 5 zákona o nelegálnej práci, t. j. porušenie zákazu prijať prácu alebo službu, ktorú objednávateľovi na základe zmluvy dodáva alebo poskytuje poskytovateľ prostredníctvom fyzickej osoby, ktorú nelegálne zamestnáva, v nadväznosti na čo bude objednávateľovi uložená pokuta, ktorú objednávateľ uhradí, objednávateľ si uplatní jej náhradu u poskytovateľa a poskytovateľ sa zaväzuje túto pokutu objednávateľovi nahradiť.

5.15 V prípade vzniku akýchkoľvek odpadov pri plnení predmetu dohody je poskytovateľ zodpovedný za nakladanie s týmito odpadmi a podľa zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej iba „zákon o odpadoch“) je povinný plniť všetky povinnosti, ktoré prislúchajú držiteľovi odpadu podľa príslušných ustanovení zákona o odpadoch. Ide najmä, nie však výlučne, o povinnosti držiteľa odpadu podľa § 14 zákona o odpadoch a s nimi súvisiace povinnosti držiteľa odpadu.

5.16 V prípade, ak vznikne objednávateľovi akákoľvek škoda v súvislosti s porušením povinností poskytovateľa dodržiavať ustanovenia v oblasti nakladania s odpadmi podľa tohto článku, poskytovateľ je povinný túto škodu objednávateľovi nahradiť.

5.20 Objednávateľ je oprávnený kontrolovať vykonávanie predmetu dohody na základe konkrétnej objednávky.

5.21 Objednávateľ zabezpečí sprístupnenie predmetného zariadenia v potrebnom rozsahu.

**Čl. VI.**

**ZMLUVNÉ POKUTY**

6.1 V prípade omeškania poskytovateľa s plnením jeho záväzku podľa čl. III. bodu 3.3 tejto dohody vzniká objednávateľovi nárok na zaplatenie zmluvnej pokuty vo výške 0,05 % (päť stotín) z ceny príslušnej objednávky s DPH za každý aj začatý deň omeškania.

6.2 V prípade omeškania poskytovateľa s plnením jeho povinnosti podľa bodu 5.4 čl. V. tejto dohody vzniká objednávateľovi nárok na zaplatenie zmluvnej pokuty vo výške 50,- Eur (slovom: päťdesiat eur) za každý deň omeškania, pokiaľ omeškanie trvá, zaplatením zmluvnej pokuty nie je dotknutý nárok objednávateľa na náhradu škody, ktorá mu týmto porušením vznikla.

6.3 V prípade, ak poskytovateľ poruší akúkoľvek inú povinnosť uvedenú v tejto dohode okrem povinností uvedených v bodoch 6.1 a 6.2 tohto článku vzniká objednávateľovi nárok na zaplatenie zmluvnej pokuty vo výške 50,00 Eur (slovom: päťdesiat eur) za každý deň, dokiaľ porušenie povinnosti trvá, a to za každé porušenie samostatne.

6.4 V prípade omeškania objednávateľa s úhradou faktúry podľa článku IV. tejto dohody vzniká poskytovateľovi nárok na úrok z omeškania vo výške 0,05 % (päť stotín) z dlžnej čiastky za každý deň omeškania.

6.5 Zaplatením zmluvnej pokuty nie je dotknutý nárok objednávateľa na náhradu škody, ktorá mu vznikla. Vyčíslený a odôvodnený nárok je poskytovateľ povinný uhradiť.

6.6 V prípade vzájomných nárokov objednávateľa a poskytovateľa, budú zmluvné strany postupovať podľa ustanovení § 358 a nasl. Obchodného zákonníka

**Čl. VII.**

**UKONČENIE DOHODY**

7.1 Táto dohoda zanikne okrem splnenia všetkých práv a povinností obidvoch zmluvných strán aj písomnou dohodou zmluvných strán, písomným odstúpením od dohody, písomnou výpoveďou objednávateľa alebo vyčerpaním sumy určenej na plnenie tejto dohody uvedenej v čl. IV., bod 4.2 tejto dohody.

7.2 V prípade zániku tejto rámcovej dohody dohodou zmluvných strán, táto zaniká dňom uvedeným v tejto dohode (ďalej len „deň zániku tejto dohody dohodou“). V tejto dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhým účastníkom dohody ku dňu zániku tejto dohody dohodou.

7.3 V prípade odstúpenia od dohody sa zmluvné strany budú riadiť ustanoveniami § 344 a nasl. Obchodného zákonníka. Odstúpenie od dohody musí mať písomnú formu, musí byť doručené druhej zmluvnej strane a jeho účinky nastávajú dňom doručenia zmluvnej strane, ktorá svoju povinnosť porušila. Odstúpením od rámcovej dohody nie je dotknuté právo na náhradu škody v plnej výške.

7.4 Objednávateľ je oprávnený okamžite odstúpiť od tejto dohody v prípade podstatného porušenia dohody zo strany poskytovateľa, a to najmä v prípadoch:

a) ak sa preukáže, že poskytovateľ v rámci procesu verejného obstarávania predložil nepravdivé doklady alebo uviedol nepravdivé, neúplné alebo skreslené údaje,

b) opakovaného nedodržania termínov uvedených v bode 3.3 čl. III., tejto dohody,

c) opakovaného porušenia povinnosti uvedenej v bode 5.6 čl. V. tejto dohody**,**

d) porušenie povinnosti podľa bodov 5.3, čl. V. a 9.2 čl. IX. tejto dohody,

e) ak poskytovateľ nepotvrdí objednávku v súlade s bodom 2.5 čl. II. tejto dohody,

f) ak poskytovateľ nie je schopný zabezpečiť plnenie svojho záväzku v dojednanej kvalite

 a množstve alebo stratí oprávnenie podľa bodu 5.2, čl. V tejto dohody,

g) opakovaných nedostatkov v kvalite plnení,

h) v ďalších prípadoch uvedených v tejto dohode.

7.5 Objednávateľ je oprávnený okamžite odstúpiť od dohody tiež v prípade, ak poskytovateľ vstúpil do likvidácie, na jeho majetok bol vyhlásený konkurz alebo bol podaný návrh na vyhlásenie konkurzu na jeho majetok ako aj vtedy, ak existuje dôvodná obava, že plnenie záväzkov poskytovateľa podľa tejto dohody je vážne ohrozené, ako aj v prípade, že na miesto poskytovateľa vstúpi iná osoba následkom právneho nástupníctva. Objednávateľ je tiež oprávnený odstúpiť od dohody aj v prípadoch uvedených v ZVO.

7.6 V prípade nepodstatného porušenia dohody sú zmluvné strany oprávnené od dohody odstúpiť po márnom uplynutí primeranej lehoty stanovenej v písomnej výzve druhej zmluvnej strane na odstránenie konania v rozpore s dohodou, prílohami a právnymi predpismi, ako aj následkov takéhoto konania. Ak sa zmluvné strany písomne nedohodnú inak, primeranou lehotou podľa predchádzajúcej vety je 10 (desať) dní.

7.7 Objednávateľ je oprávnený vypovedať túto dohodu bez uvedenia dôvodu. Výpoveď musí mať písomnú formu. Výpovedná lehota je jeden kalendárny mesiac a začína plynúť prvým dňom kalendárneho mesiaca, ktorý nasleduje po kalendárnom mesiaci, v ktorom bola výpoveď doručená poskytovateľovi.

7.8 V prípade, ak nastanú právne skutočnosti majúce za následok zmenu v právnom postavení poskytovateľa (napr. zmena právnej formy, zmena v oprávneniach konať v mene poskytovateľa) alebo akákoľvek iná zmena majúca priamy vplyv na plnenie zo strany poskytovateľa, je poskytovateľ povinný oznámiť tieto skutočnosti objednávateľovi najneskôr do 10 (desať) dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú objednávateľovi i v dôsledku porušenia tejto povinnosti a objednávateľ má právo odstúpiť od tejto dohody. Za akúkoľvek inú zmenu sa považuje aj zmena bankového spojenia poskytovateľa, pričom k tejto informácii je poskytovateľ povinný predložiť aj potvrdenie príslušnej banky.

**Čl. VIII.**

**DORUČOVANIE**

8.1 Zmluvné strany sa dohodli, pokiaľ z jednotlivých ustanovení tejto dohody nevyplýva výslovne niečo iné, že písomná komunikácia podľa tejto dohody alebo v súvislosti s touto dohodou sa bude uskutočňovať doporučene poštou, kuriérom alebo osobne a v prípadoch určených v dohode. Za deň doručenia sa považuje deň prevzatia písomnosti. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti.

8.2 V prípade, ak si adresát neprevezme písomnosť v úložnej lehote na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty „adresát neznámy“ alebo ,,adresát sa odsťahoval“ alebo s inou poznámkou podobného významu, za deň doručenia sa považuje deň vrátenia zásielky odosielateľovi.

**Čl. IX.**

**ZÁVEREČNÉ USTANOVENIA**

9.1 Práva a povinnosti zmluvných strán neupravené v tejto dohode sa riadia príslušnými ustanoveniami Obchodného zákonníka a ostatných všeobecne záväzných právnych predpisov platných a účinných v Slovenskej republike. Zmluvné strany sa dohodli, že v prípade vzniku sporov zmluvných strán týkajúcich sa tejto dohody a jej aplikácie, ak sa ich nepodarí urovnať iným spôsobom je daná právomoc a príslušnosť súdov Slovenskej republiky.

9.2 Poskytovateľ nie je oprávnený postúpiť akékoľvek pohľadávky (práva) vyplývajúce z tejto dohody na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto dohody bez predchádzajúceho písomného súhlasu objednávateľa.

9.3 Dohoda je vyhotovená v 5 (piatich) rovnopisoch, pričom objednávateľ obdrží 3 (tri) rovnopisy a poskytovateľ obdrží 2 (dva) rovnopisy.

9.4 Meniť alebo dopĺňať ustanovenia tejto dohody je možné len so súhlasom oboch zmluvných strán, a to písomnými a číslovanými dodatkami, pričom zmluvné strany sa výslovne dohodli, že podpisy zmluvných strán sa pre účinnosť dodatku musia stretnúť na tej istej listine.

9.5 Táto dohoda nadobúda platnosť dňom, v ktorom bude podpísaná oboma zmluvnými stranami a účinnosť dňom nasledujúcom po dni jej zverejnenia v Centrálnom registri zmlúv.

9.6 Zmluvné strany vyhlasujú, že sa s obsahom dohody oboznámili, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú svojím vlastnoručným podpisom.

9.7 Súčasťou dohody sú súťažné podklady objednávateľa, ponuka poskytovateľa, vysvetlenie súťažných podkladov. V prípade, ak vysvetlenia súťažných podkladov menia alebo dopĺňajú ustanovenia dohody, v takom prípade majú pred týmito ustanoveniami prednosť a platia vysvetlenia súťažných podkladov.

9.8 Neoddeliteľnou súčasťou dohody sú aj prílohy:

Príloha č. 1 – Zoznam osôb a kontakty na strediská pre časť: [doplniť] Región [doplniť]

Príloha č. 2 – Špecifikácia ceny pre časť [doplniť] Región [doplniť]

Príloha č. 3 – Zoznam subdodávateľov a podiel subdodávok

Príloha č. 4 – Opis predmetu zákazky

V ............................... dňa .................. V Bratislave dňa....................................

**Za poskytovateľa:** **Za objednávateľa:**

....................................................... .........................................................

 **Ing. Juraj Tlapa**

 predseda predstavenstva

 ....................................................

 **Ing. Peter Peťko, MBA**

 člen predstavenstva

**Prílohy:**

Príloha č. 1 k časti B.3 – Zoznam subdodávateľov a podiel subdodávok

V Bratislave, dňa: ..................................

Súťažné podklady spracoval:

....................................................

JUDr. Ľuboslav Filipovič

osoba zodpovedná

za spracovanie súťažných podkladov

Súťažné podklady schválil:

...............................................

Ing. Juraj Tlapa

predseda predstavenstva

...............................................

Ing. Peter Peťko, MBA

člen predstavenstva

1. Zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov. [↑](#footnote-ref-1)
2. § 18 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov. [↑](#footnote-ref-2)